recursal/SuperWikiNEXT-32B huggingface dataset:
拳擊比賽
**拳擊**（Boxing），又叫**西洋拳**，係一項由兩位選手對賽，用拳頭並佩戴拳擊手套進行攻擊同防禦嘅運動。

拳擊擂台
----

根據國際拳擊聯盟（AIBA）規定，國際正式比賽嘅擂台最多唔可以超過6.1米，一般比賽嘅擂台可以喺4.9至6.1米之間，四邊長度要相等。台上嘅四個角都要有固定喺台角嘅直柱，四個角落處都要放有5至7mm厚、20mm闊嘅軟護墊。拳擊台每邊有三條圍繩，從四角嘅固定豎杆度拉出；四個直柱間用三條粗繩圍攔成一個正方形空間，以保護運動員。三條圍繩距離擂台面嘅高度分別為40cm，80cm，130cm。

裝備
--

### 護手繃帶

拳擊比賽標準護手繃帶長度唔超過2.5米，闊度唔超超過5.7厘米，由比賽主辦單位提供，參賽運動員必須使用大會統一提供嘅繃帶。護手繃帶一般都用吸水性強嘅棉紗製成，比賽嗰陣唔可以用其他任何繩、橡筋或膠布代替繃帶。

### 拳擊手套

拳擊手套嘅作用係保護對手，緩衝出拳嘅威力，減低對手受創嘅程度，同時亦保護拳手自己嘅手腕、手指骨同手指嘅關節，避免造成甩臼等嚴重受傷。

根據國際拳擊聯盟規定，拳擊運動員喺參加拳擊比賽嗰陣，一定要戴拳擊手套。拳擊比賽嘅時候按照體重級別用唔同重量嘅手套。而且喺拳擊比賽嘅時候，組委會要預備兩對符合嗰場比賽規定嘅一樣重量嘅拳套以備運動員喺手套出現問題嘅時候隨時更換。拳套一定要完全冇任何破損，帶要結紮喺拳套背面，長出嘅帶要塞入套筒，露喺手套背面嘅結頭要用膠布黐住，膠布嘅長度唔應該超過7.5cm，闊唔應該超過2.5cm。

### 護具

拳擊嘅護具包括頭盔、護牙膠同護襠。參加業餘比賽嘅運動員必須佩戴頭盔（2016年奥運會取消咗呢個規定），雙方運動員頭盔嘅規格、樣式要統一，一方為紅色而另一方為藍色，同自己嘅角色要一致，而且所用拳擊頭盔必須符合國際拳擊聯盟批准認可能夠保護頭部。職業比賽可以唔用護具。

比賽嗰陣拳手一定要戴護牙膠，護牙膠嘅大細要適合參賽嘅拳手。如果拳手冇自備護牙膠，主辦單位有義務提供。比賽嘅時候運動員唔可以將故意將護牙膠吐出嚟，唔係嘅話就會被警告。如果護牙膠俾人打甩咗，台上嘅裁判執起之後將拳手帶到佢自己嘅角落，交畀助手沖洗乾淨之後，再由台上嘅拳擊裁判員交畀拳手戴好。拳手唔能夠隨意更換護牙膠，唔戴護牙膠唔可以比賽。

量級
--

### 業餘拳擊

男子比賽嘅量級共分為12個階級：

| 量級名 | 體重（公斤，Kg） |
| --- | --- |
| 超重量級（Super heavy） | 91kg以上 |
| 重量級（Heavy） | 81kg-91kg |
| 輕重量級（Light heavy） | 75kg-81kg |
| 中量級（Middle） | 69kg-75kg |
| 沉量級（Welter） | 64kg-69kg |
| 輕沉量級（Light welter） | 60kg-64kg |
| 輕量級（Light） | 57kg-60kg |
| 羽量級（Feather） | 54kg-57kg |
| 雛量級（Bantam） | 52kg-54kg |
| 蠅量級（Fly） | 49kg-52kg |
| 輕蠅量級（Light fly） | 45-48kg |
| 蚊量級（Mosquito） | 46kg以下 |

女子比賽嘅量級共分為13個階級：

| 量級名 | 體重（公斤，Kg） |
| --- | --- |
| 重量級（Heavy） | 80kg-86kg |
| 輕重量級（Light heavy） | 75kg-80kg |
| 中量級（Middle） | 70kg-75kg |
| 輕中量級（Light Middle） | 66kg-70kg |
| 沉量級（Welter） | 63kg-66kg |
| 輕沉量級（Light welter） | 60kg-63kg |
| 輕量級（Light） | 57kg-60kg |
| 羽量級（Feather） | 54kg-57kg |
| 雛量級（Bantam） | 52kg-54kg |
| 輕雛量級（Light Bantam） | 50kg-52kg |
| 蠅量級（Fly） | 48kg-50kg |
| 輕蠅量級（Light fly） | 46kg-48kg |
| 別針級（Pin） | 46kg |

### 職業拳擊

職業拳擊嘅量級共分為17個階級：

| 量級名稱 | 體重（公斤，Kg） | 體重（磅，Ibs） |
| --- | --- | --- |
| 重量級（Heavy） | 90.719kg以上 | 200lbs以上 |
| 巡洋艦級（Cruiser）/初重量級（Heavy Jr.） | 90.719kg | 200lbs |
| 輕重量級（Light heavy） | 79.379kg | 175lbs |
| 超級中量級（Super middle） | 76.204kg | 168lbs |
| 中量級（Middle） | 72.575kg | 160lbs |
| 超級沉量級（Super welter）/初中量級（Middle Jr.） | 69.853kg | 154lbs |
| 沉量級（Welter） | 66.678kg | 147lbs |
| 超級輕量級（Super Light）／初沉量級（Welter Jr.） | 63.503kg | 140lbs |
| 輕量級（Light） | 61.235kg | 135lbs |
| 超級羽量級（Super feather)／初輕量級（Light Jr.） | 58.967kg | 130lbs |
| 羽量級（Feather） | 57.153kg | 126lbs |
| 超級雛量級（Super bantam）／初羽量級（Feather Jr.） | 55.338kg | 122lbs |
| 雛量級（Bantam） | 53.524kg | 118lbs |
| 超級蠅量級（Super fly）／初雛量級（Bantam Jr.） | 52.163kg | 115lbs |
| 蠅量級（Fly） | 50.802kg | 112lbs |
| 輕蠅量級（Light fly)／初蠅量級（Fly Jr.） | 48.988kg | 108lbs |
| 極小量級（Minimun）／稻草級（Straw）／微小蠅級（Mini fly） | 47.627kg | 105lbs |

出名嘅西洋拳手
-------

* 拳王阿里
* 荷里菲特
* 泰臣
* 鄒市明
* 曹星如

參考
--

1. ↑  霍勀拳擊小常識：拳擊比賽的場地用具
2. ↑  〈聽了這麼久的拳擊，知道這些嗎〉. 原著喺2021年2月28號歸檔. 喺2021年2月28號搵到.

睇埋
--

* 小童群揪會
隆美爾
**埃爾溫隆美爾**（1891年11月15號—1944年10月14號）係德國二戰將領，英軍同佢起咗個外號叫「**沙漠之狐**」。1944年因為畀希特拉懷疑佢有份參與企圖刺殺佢嘅政變行動而逼佢選擇自殺，終年52。

生平
--

1912年喺德國陸軍獲得少尉軍銜。一戰結束之前佢升到上尉。戰後佢留喺陸軍度。1933年升做少校。1939年升做少將。1940年2月佢做咗第7裝甲師師長，佢有份打5月至6月嘅進攻西線荷比法盧嘅戰役。

1941年升做中將。同年畀希特拉派佢去北非作戰，幫打輸緊嘅意大利軍喺利比亞擋住英軍，同一年佢升做上將。1942年隆美爾攻佔利比亞東部嘅托布魯克之後升做元帥，之後佢嘅部隊喺埃及亞歷山大港以西嘅地方畀盟軍擋住。第二次阿拉曼戰役之後，北非嘅德意部隊一路向西節節敗退，加埋盟軍響摩洛哥同埋阿爾及利亞登陸，軸心軍兩面受敵。隆美爾喺1943年春天奉希特拉嘅命令離開北非，困喺突尼西亞北部嘅軸心軍二十幾萬人響5月投降。

1944年7月20號希特拉遇到炸彈刺殺但係只係受咗輕傷，納粹政權追查有份嘅人時有啲被捕嘅人供咗隆美爾個名出嚟，希特拉唔想因為隆美爾上法庭受審而影響到德國人嘅士氣，於是派人叫佢揀，一係受審，一係自盡，隆美爾揀咗食山埃膠囊自盡，納粹政權之後話佢因為心臟病發而死，仲同佢舉行國葬。

參考
--

1. ↑  "Rommel's Last Day".



  


|  |  |
| --- | --- |
| Flag of 德意志帝國Biography icon  | 呢篇同德國人相關係楔位文。歡迎幫維基百科擴寫佢。睇 • 論 • 改 • 歷 |
電結他用嘅磁圈收音拾音器；左面嗰兩個係單線圈，右面嗰個係雙線圈
小提琴用嘅接觸式拾音器
裝咗外掛磁圈收音拾音器嘅民謠結他
**Pickup**（粵拼：pik1 ap1），書面語叫**拾音器**，係一種裝喺樂器上面或者入面，將樂器某個發聲部位嘅震動轉成電子訊號嘅架生仔（爾種功能叫做 ｢拾音｣），按有冇內置擴音功能分被動式（即係純綷拾音，唔使插電）同主動式（即係有擴音功能，要用電芯）兩種；按操作原理主要分 ｢磁圈收音｣ 同 ｢接觸式｣ 兩大類，但係亦有其他設計，例如裝喺樂器入面或者上面嘅小型咪。有弦嘅電子樂器一般要有拾音器先出到聲，但係唔係電子嘅樂器，例如普通嘅小提琴或者鋼琴，亦都可以裝拾音器。

拾音器可以駁擴音機之後透過喇叭直接出聲，又或者駁混音器或者錄音卡（audio interface）混音、錄音或者出聲。

磁圈收音
----

磁圈收音嘅原理係用磁石將鋼弦磁化，然後用線圈感應弦震產生嘅磁場，所以淨係用鋼弦嘅樂器先可以揀用磁圈收音。

另外，如果嗰件唔係電子樂器，因為磁圈收音感應唔到件樂器嘅其他震動，佢唔會收到音板嘅震動，所以收到嘅聲一定唔會太似件樂器嘅原聲；另外，如果樂手用嘅技巧用到弦以外嘅其他部位（例如用手拍個琴身，當佢係敲擊樂器用），亦都唔會收到嗰啲聲。

### 雙線圈拾音器

磁圈收音拾音器嘅線圈基本上係一條天線，所以極易受到外來電波干擾，視乎當地交流電嘅頻率，聽出來會係 50 或者 60 赫嘅雜音（hum），減低雜音可以用多一個線圈，送出一個相位相反嘅訊號，等兩個相位相反嘅雜音自己滅咗自己，爾種雙線圈嘅設計叫 humbucker（意思係 ｢反雜音嘅嘢｣）。

接觸式
---

接觸式拾音器嘅原理係壓電效應，主要裝喺樂器嘅音板嘅某度地方，感應音板嘅震動。

個別樂器嘅考慮
-------

一個比較邊緣嘅情況係民謠結他；雖然佢六條都係鋼絃，但係低音嘅四條丩咗銅線，所以磁場會收得唔好，加上磁圈收音會收到一種有小小類似電結他嘅聲（所謂有 ｢電味｣），有人認為民謠結已經好少用磁圈收音，但係其實爾種拾音器一直都仲有出同有得賣，所以其實一直都仲有人用。

攷
-

1. 1 2  HK Guitar Store (2019年2月22號). 《Pickup的迷思 - 同樣Pickup, 不同結他, 聲音一樣？ (Featured: Skysonic T903, Ayers Vs Eastman)》. 喺2023年1月2號搵到.
2. ↑  *Pickup的迷思 - K&K Trinity Pro System (Feat. Martin OMJM)*. 2019年10月19號. 喺2023年1月2號搵到.
3. 1 2  HK Guitar Store (2019年4月2號). *Pickup的迷思 - Sunrise x K&K Pure Mini (Feat. Sole 613)*. 喺2023年1月2號搵到.
4. ↑  Delsack, Tyler (2020年9月1號) [2017年8月22號]. "How do humbuckers work?" (美國英文). 喺2023年1月3號搵到.
5. ↑  Hatwood, Martin (2012). *Haynes Guitar Playing Manual: The comprehensive guide* (英國英文). ISBN 978-0-85733-274-5.


|  |  |
| --- | --- |
| Stub icon | 呢篇**拾音器**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**南非蘆薈** |
| --- |
| 喺南非開普敦地區種嘅南非蘆薈喺南非開普敦地區種嘅南非蘆薈 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 天門冬目 Asparagales |
|
|
|
|
|
|
|
|
| 科 | 黃脂木科 Xanthorrhoeaceae |
| 亞科 | 蘆薈科 Asphodeloideae |
|
|
|
|
| 屬 | 蘆薈屬 *Aloe* |
|
|
|
|
|
|
|
| 種 | **南非蘆薈 *A. arborescens*** |
|

 |
|
| 二元學名 |
| ***Aloe arborescens***Mill. |
|
|
|
| 南非蘆薈嘅原產地周邊分佈南非蘆薈嘅原產地周邊分佈 |
|
|
|
|
|
|
|
|
|
|
|

**南非蘆薈**（粵拼：naam4 fei1 lou4 wui6；學名：*Aloe arborescens*），又嗌**龍角蘆薈**（lung4 gok3 lou4 wui6）、**木劍蘆薈**（粵拼：muk6 gim3 lou4 wui6）、**龍角花**（lung4 gok3 faa1）、**大蘆薈**（daai6 lou6 wui6），係黃脂木科蘆薈屬嘅長年生肉質草本植物，原產南非，而家喺南非、津巴布韋、莫三鼻給、馬拉維、中國西北少部分地區先至搵到。

樣
-

植株雖然有明顯嘅地上梗，但梗節好短。成樖嘢有3.0～4.5m高，有分枝兼直立。葉莖生，樣似窄嘅披針，肥厚兼多肉汁，長大概6dm，闊大概5cm，頂端長而超尖，葉邊有明顯嘅白刺響度，而且好長。花熟單生，總裝花序，多數生喺葉堆，花瓣紅，花萼綠，長大概35mm，初生時好密拃拃；每年夏中開花。果屬蒴果，三角形。

適應環境
----

植株啱喺暖熱同乾燥、有陽光嘅地方生，稍微禁kam1啲鹽鹼性地，但唔禁kam1凍同黑麻麻地方。

用途
--

植株多數用嚟畀人睇，民間亦會用佢啲葉醫癌症。

有關嘅書
----

* 中国外来植物　第434～435页　　上海科学技术出版社 ISBN 978-7-5478-0780-4/Q·4

連出去
---

* Aloe arborescens(树芦荟) 中国植物主题数据库
* Aloe arborescens Mill. 樹蘆薈 台灣生物多樣性資訊入口網
* Aloe arborescens Mill. 木立芦荟 CFH
* 木立芦荟 绿手指
* 百合科：木立芦荟 Aloe arborescens 360Doc个人图书馆
**定母**（粵拼：ding6 mou5；中古漢語拼音：**d**engh）係中古漢語聲母，屬舌音嘅端組，係全濁聲母。呢個聲母接一、四等韻母，同二、三等澄母互補。下面係佢嘅例字。

|  |  |  |  |
| --- | --- | --- | --- |
| 一等 | 二等 | 三等 | 四等 |
| 徒do、蜑danx、兌duad、毒duuk |  | 地diih | 甜dem、弟dex、電denh、牒dep |

擬音
--

因爲大多數嘅漢語、域外方音、對音中，定母大多發/d/，所以學界一致同意將佢擬音爲/d/。但對於係咪送氣就有得拗，有話送，有話唔送，有話平送仄唔送，有話無所謂。

定母各學者擬音| 高本漢 | 李方桂 | 陸志韋 | 董同龢 | 李榮 | 王力 | 邵榮芬 | 蒲立本 | 周法高 | 鄭張尚芳 | 潘悟雲 |
| --- | --- | --- | --- | --- | --- | --- | --- | --- | --- | --- |
| dʻ | d | d | dʻ | d | d | d | d | d | d | d |

上古來源
----

大部分學者都認爲定母字來自上古音嘅/d/音，呢個音喺上古音到中古音嘅演變好穩定。

喺粵語嘅演變
------

定母喺現代粵語清化，平仄送氣狀況各片粵語唔同，喺廣府粵語，平聲送氣（t），仄聲唔送氣（d）。對聲調嘅影響係，定母字派入陽聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 大 | 道 | 地 | 弟 | 同 | 亭 | 待 | 達 | 毒 | 圖 |
| dad | daux | diih | dex | dung | deng | daix | dat | duuk | do |
| daai6 | dou6 | dei6 | dai6 | tung4 | ting4 | doi6 | daat6 | duk6 | tou4 |

調返轉頭，現代粵語中嘅t聲母來源自中古音嘅透、定二母，d聲母來源自中古陰嘅端、定二母。

喺吳語嘅演變
------

定母喺吳語存古，對應嘅吳拼係d。

喺普通話嘅演變
-------

定母喺普通話同粵語一樣，清化，平送仄唔送，對應嘅普拼係d同t。

喺日文嘅演變
------

喺日文，吳音讀だ行（[d]／[d͡ʒ]／[d͡z]），漢音讀た行（[t]／[t͡ʃ]／[t͡s]）。

喺韓文嘅演變
------

喺韓文，定母清化，同端母一樣，一等韻嘅定母大多讀ㄷ（[t]），如唐讀당；少部分送氣，讀ㅌ（[tʰ]），如投讀투。四等韻嘅定母由於介音，令聲母塞擦化，變成ㅈ （[t͡ʃ]），如敵讀적。

喺越南文嘅演變
-------

喺越南文，定母維持古音，讀đ（[ɗ]），聲調喺陽聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
王岐山
**王岐山**（粵拼：wong4 kei4 saan1；1948年7月—）係中國共產黨主要領導人之一。佢係山西天鎮人，响青島出世。佢响西北大學歷史系畢業，係高級經濟師，响1983年2月加入中國共產黨。做過中共第十五屆中央候補委員，第十六至十八屆中央委員，第十七、十八屆中共中央政治局委員，第十八屆中共中央政治局常委、中共中央紀委書記。亦做過國務院副總理，清華大學經濟管理學院研究生部兼職教授。

中共十八大之後，王岐山接管中紀委，聯合中共中央總書記習近平喺黨內進行俗稱「打老虎」嘅大規模反貪腐行動，導致多名前任同現任高官落台。2018年3月成為中華人民共和國副主席。

參考
--

1. ↑  杨丹旭 (2018-03-17). 〈王岐山高票当选中国国家副主席〉 (簡體中文). 联合早报. 原著喺2018-03-17歸檔. 喺2018-03-17搵到.

| * 睇
* 傾
* 改
中國共產黨第18屆中央政治局常務委員會委員 |
| --- |
| 總書記 | 習近平 | 中國共產黨黨徽 |
| 其他委員
 | 李克強 | 張德江 | 俞正聲 | 劉雲山 | 王岐山 | 張高麗 |




|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
唔好同**遠東宣教會寶崗堂**搞亂。
喺廣州河南寶崗天主堂
 **寶崗天主堂**（粵拼：bou2 gong1 tin1 zyu2 tong4）
，又名**河南寶崗聖家堂**，係中國廣東廣州一天主教嘅教堂，1938年起好，位置喺海珠區（原寶崗鄉）同福中路寶玉直街崇正里4號。官方未認定係文物保護單位。2018年2月2號畀施工隊開推土車拆咗（照規劃批准係只清拆左近樓宇，主樓係只批外立面翻新）。

史
-

呢間教堂最初係間教徒嘅聚集地兼拜神嘅公所仔，史載大清道光廿五年（1845年），天主教法國巴黎外方傳教會派咗李其芳神父來廣州傳教，喺教堂所在地開辦咗民眾識字班重搞埋教徒聚會所。後尾越嚟越多教徒過嚟參拜，建築喺1938年6月改成1棟3層樓高，總佔地264m²嘅樣。其中1樓係教堂，2樓同3樓係神父居室。1947年，廣州教區嗌返美國瑪利諾外方傳教會睇住呢間教堂，教會派咗美籍神父馬奕猷（F. Myer）任本堂神父，廣州教區就派咗黃鳴潮神父做副本堂。

1953年，外籍神父離開返國，由華籍神父黃鳴潮接任本堂神父，謝志賢神父接任副本堂。

喺文革陣受到破四舊浪潮影響，教堂冚唪唥嘅宗教停嗮，教堂畀寶崗街服裝廠佔用。直到第12屆人大三中全會開完為止。由於政府落實返宗教房屋政策，喺1984年將教堂產權畀返教會，經過2年維修之後，喺1986年12月7號恢復返正常宗教，由吳德莘神父主持教務。

2018年2月2號畀施工隊開推土車拆咗。

外觀
--

教堂大門上高係彎成拱形嘅鐵枝，上書「天主堂」3個字。洋樓高20幾米，窗房同門口都係長方形，窗鑲咗藍色玻璃，極具神秘感，係教堂原特色之一。

攷
-

* 天主堂 中国广州政府
* 河南宝岗天主堂 广州市民族宗教事务局
**咖啡山**（馬來話：Bukit Nanas，英文：Weld Hill）係一座喺吉隆坡金三角入面一座大約94米高嘅小山丘，吉隆坡出名地標吉隆坡塔（KL Tower）喺山頂上面。

名嘅由來
----

**咖啡山**嘅馬來名係**Bukit Nanas**原意係**鳳梨山**，但係中文名係**咖啡山**。呢個中文名嘅由來係因為呢度喺英國殖民時期，英國人曾經喺度種植咖啡；而馬來名就嚟自雪蘭莪內戰（英文：Klang War）期間，相傳免打粦人（英文：Mandailing people）為咗抵禦敵人而喺山坡上種滿帶有刺嘅波蘿。喺英國殖民期間，咖啡山亦被叫做**Weld Hill**，得名自1880年至1887年間擔任海峽殖民地總督嘅Sir Frederick Weld。喺1867年至1874年嘅巴生內戰，呢度亦曾經係雪蘭莪蘇丹喺曼特寧氏族（Kaun Mandailing）對峙時嘅堡壘山，依家仲保留住一條長大約5公尺嘅地底密道，見證咗當年內戰事蹟。

景點
--

### 吉隆坡森林生態公園

咖啡山森林保留地嘅吊橋
咖啡山係依家吉隆坡市中心唯一一笪地方保留住原始熱帶雨林，呢片原始雨林依家屬於吉隆坡森林生態公園（KL Forest Eco Park）嘅一部分，佢早喺1906年畀政府憲報為永久森林保留地，亦係馬來西亞半島最早嘅森林保留地，當時嘅土地面積有17.50公頃，依家已經縮減至9.3公頃。吉隆坡森林生態公園係一開始被成為威爾德丘森林保留地（Hutan Simpan Bukit Weld），之後改名做咖啡山森林保留地（Hutan Simpan Bukit Nanas）以同最近嘅吉隆坡森林生態公園（Taman Eko Rimba Kuala Lumpur）。

吉隆坡森林生態公園喺安邦路同拉惹朱蘭路交界處，係市中心鋼骨水泥森林嘅「綠肺」，園區入面栽種咗各種珍稀嘅植物同花卉，其中包括攀藤植物、蕨類植物同罕見嘅草藥等。巨型嘅熱帶樹木，例如紅木（Meranti）同龍腦香木（Keruing）亦可以喺呢度揾到。園區入面有唔少條路以樹木嚟命名，其中包括沈香路（Jalan Aquilarium）、匹那拉罕路（Jalan Penarahan）、坡壘屬路（Jalan Hopea）等。園區入面常見嘅動物有馬騮、松鼠同其他小型嘅爬蟲類、哺乳類以及鳥類。喺1970年代，曾經喺山坡上起咗一條纜車通去咖啡山山頂，當時人可以搭纜車，喺高空鳥瞰吉隆坡熱帶雨林嘅面貌，嗰條纜車喺80年代已經停止營運。為咗促進旅遊業，依家吉隆坡市政府有打算重新發展呢項纜車服務。

另外，園區入面亦設有廁所、露營場地、吊橋、休閒亭等設施。遊客可以通過三種方法進入園區。第一，係進入喺拉惹朱蘭路嘅聯邦直轄區森林局資訊中心，用樓梯組成嘅步道往上爬；第二，係乘搭機動車輛去到吉隆坡塔後喺畀旅遊巴停放嘅停車場嘅轉角處進入；第三，係用靠近吉隆坡塔大門入口處嘅左側進入。由森林局資訊中心進入嘅話，遊客可以欣賞到野胡姬園、草藥園同植物園山徑嘅景觀。

根據森林局官員南拉指出，森林局每年都會開放畀各間學校申請，以先到先得嘅方式進入園區舉辦生活營，會提供紮營配備、場地、每日三餐（若果要燒嘢食需另外畀錢）等設備。

園區開放時間係每日朝早7點至傍晚6點，免費入場。

咖啡山上面望落吉隆坡
* 咖啡山上面嘅吉隆坡塔咖啡山上面嘅吉隆坡塔
* 咖啡山姑娘堂學校嘅校舍咖啡山姑娘堂學校嘅校舍
* 咖啡山姑娘堂學校擁有濃濃嘅英式風味咖啡山姑娘堂學校擁有濃濃嘅英式風味
* 聖若望主教座堂係天主教吉隆坡總教區嘅總堂聖若望主教座堂係天主教吉隆坡總教區嘅總堂
* 聖約翰國中嘅校舍聖約翰國中嘅校舍

公共交通
----

咖啡山站喺咖啡山嘅山腳下面
最方便去咖啡山嘅交通工具係乘搭KL Monorail 去到咖啡山站。

| 車站編號 | 車站名 | 原文名 | 車站服務 |
| --- | --- | --- | --- |
| **MR08** | **咖啡山站** | Bukit Nanas | KL Monorail |

參考
--

1. ↑  "Portal Rasmi Dewan Bandaraya Kuala Lumpur". *www.dbkl.gov.my*. 原先內容歸檔喺2020-05-06. 喺2020-05-16搵到.
2. 1 2 3 4 5  〈鬧市綠肺咖啡山．憲報頒布為永久森林保留地〉. 《星洲網》. 原先內容歸檔喺2020-06-22. 喺2020-06-21搵到.
3. ↑  〈本地主張: 咖啡山 雨林天堂不種咖啡〉. *web.archive.org*. 中國報. 2012-09-14. 歸檔時間2012-09-14. 喺2021-05-17搵到.`{{cite news}}`: CS1 maint: bot: original URL status unknown (link)
4. ↑  〈咖啡山至美丹巴剎-第6條古跡步道完成〉. 南洋網. 2019-03-01.
5. ↑  〈存檔副本〉. 原先內容歸檔喺2020-11-27. 喺2020-06-21搵到.
6. ↑  "Bukit Nenas Forest Reserve". *web.archive.org*. 2012-10-06. 歸檔時間2012-10-06. 喺2021-05-17搵到.`{{cite web}}`: CS1 maint: bot: original URL status unknown (link)
7. 1 2 3  "Bukit Nanas Forest Reserve". *www.ketsa.gov.my*. 原先內容歸檔喺2020-06-22. 喺2020-06-21搵到.
8. ↑  *Rough Guides Snapshot Malaysia: Kuala Lumpur*. Rough Guides. 3 August 2015. 原先內容歸檔喺2016-12-24. 喺2020-05-16搵到.
9. ↑  〈咖啡山換新貌　夜晚瀑布放異彩〉. 馬來西亞東方網. 2015-01-20.

出面網頁
----

|  |  |
| --- | --- |
|  | 維基同享有多媒體嘅嘢：**Bukit Nanas** |

* 吉隆坡市政局官方網站
搵緊維基百科嘅避免地域中心嘅話，請睇〈**Wikipedia:避免地域中心**〉。
**地域中心**，指用單一地區為主體，表述問題。

維基立場
----

《維基百科:避免地域中心》聲言有關「中立」編輯。不過冇話阻止維基「刪除派」、「投訴派」存在地域主義，針對異己。地域中心變成「地域歧視」就有攻擊性，個價值觀會帶貶低其他人。

史學上地域中心
-------

睇埋：家天下、一個中國同埋一黨制
地理上，中國用黃河流域黃帝個神話崛起為史教育。傳統中國歷史教學只講「中國朝代」，首都發展。只講中原，冇講其他「中國地方」，如：國界變改，將外部領地變成「中國領土」，或由中國獨立成國家嘅問題。

香港方面，香港特區政府政策爭議，遭香港異見同中國國民黨質疑「一國兩制」實踐成效。中國政府有國台辦單方面指，一國兩制好成功。地區資源被優先分配至外地，服務外人，造成個人損失有經濟無效率問題，令港中矛盾爆發。

台灣方面，「解放台灣」、「台灣省」係出自中國大陸，用中華人民共和國做中心，以實現「統一中國」霸業，否定中華民國同其他可能性。結果，台灣同大陸兩個政治實體就「一個中國」主權國家起爭議，海峽兩岸關係各自表述至今。

發展上地域中心
-------

### 中國

睇埋：西氣東輸、一帶一路、華夷之辨同埋中華民族
中原思想影響中國，對鄰國進行歧視、侵略，向亞洲灌輸儒家思想。家產官僚主義由封建中國突出地域差異本質。另外，中國執政者用天朝上國地域思想排外，卒之喺晚清多次俾外國入侵。

中國人強調「關係」，中華人民共和國發展存在地域中心。中國大陸改革開放，以沿海城市為經濟地域中心，優先發展。由於國家地理上，開發不平衡，將中國人口分成漢人同非漢人，城市同農村，待遇同社會地位差別顯示，地域上有主次關係。

### 北韓

北韓全個國家多數資源輸送到首都平壤，以供「特權階級」保持生活水平。由太空站觀察地球，北韓大部份時間只有平壤，燈火通明。

其他
--

* 共產主義
* 秦始皇

參考
--

1. ↑  Wikipedia:避免地域中心
2. ↑  另類角度讀中史 陶傑 互聯網檔案館嘅歸檔，歸檔日期2019年8月6號，. 香港蘋果日報 2018年8月2號
3. ↑  國民黨：香港一國兩制失敗 自由時報電子報
4. ↑  【逃犯條例】「一國兩制」已失敗？ 國台辦：香港的成功舉世矚目
5. ↑  張純明《中國政治二千年》
6. ↑  張立勝：《試論天朝上國觀念在晚清的崩潰》，《廣西社會科學》2008年第7期
7. ↑  東西差距| 通識·現代中國
2007年 Air Supply 表演
**空中補給**（英文：Air Supply，又譯**空氣補給**、**空氣補給站**或**空氣補給者**），係澳洲一支歐美流行音樂派系樂團，成員主要嚟自英國嘅結他手兼歌手葛拉漢·羅素（英文：Graham Russell）同埋嚟自澳洲嘅主唱歌手羅素·希治閣（英文：Russell Hitchcock）等2人喺1975年喺澳洲組成。其他成員就根據實際狀況，而喺樂團各發展時期中有所唔同。

歷史
--

1975年5月12號，葛拉漢（英文：Graham Russell）同羅素（英文：Russell Hitchcock）喺澳大利亞共同參與演出安德魯·洛伊·韋伯嘅音樂劇《萬世巨星》（Jesus Christ Superstar），2人因此而互相認識。同年，佢哋連同克里西·漢蒙（英文：Chrissie Hammond）同埋另外2人組成咗5人樂隊「空中補給」。然而，當佢哋發行咗樂隊嘅第一首單曲《Love and Other Bruises》之後，克里西離開樂隊，佢嘅位置就由冇幾耐後新加入嘅傑瑞米·保羅（英文：Jeremy Paul）取而代之。

1976年佢哋發行首張同名專輯《Air Supply》，後來被洛·史都華邀請擔任佢嘅北美巡迴演唱會嘅暖場歌手樂團。喺呢個期間傑瑞米（英文：Jeremy Paul）離開咗樂隊。

此後，羅素同葛拉漢又喺1978年重新開始佢哋嘅音樂事業，重重新錄製咗之前發行嘅許多流行單曲。呢次佢哋召集咗Frank Esler-Smith（鍵盤手），David Moyse、Rex Goh（結他手）、David Green（低音結他）同Ralph Cooper（鼓手）。

1979年樂隊發行咗《Life Support》，包括咗圖畫光碟嘅一張概念專輯。裡面收錄咗5分30秒版本嘅流行單曲《Lost In Love》，呢首歌由Russell 用15分鐘嘅時間寫出嚟，佢吸引咗銳意開拓音樂市場嘅Arista唱片公司老闆Clive Davis嘅注意，重隨即為樂隊提供咗一份唱片合約。

1980年佢哋發行《Lost In Love》，呢個佢哋第一次喺美國發行嘅專輯，收錄咗佢哋其後上美國5大單曲榜嘅其中3首單曲，包括《All Out of Love》同《Every Woman In The World》。後來佢哋迅速發行咗另外3隻專輯《The One That You Love》、《Now and Forever》同《Greatest Hits》。

1983年佢哋憑住《Making Love Out of Nothing at All》進駐美國#2流行榜。80年代期間佢哋憑《Just as I Am》進駐 Billboard hit 流行榜，同埋憑《The Power of Love》、《Lonely Is the Night》同埋《One More Chance》成為唔少嘅流行榜上名單。Russell同Hitchcock 喺1987年停止錄音室製作，轉做巡迴演唱之前，佢哋錄製咗一張聖誕專輯。期間，Hitchcock 發行佢自己嘅個人同名專輯。

1991年，2人重組重發行專輯《The Earth Is》，裡面收錄咗佢哋嘅流行單曲《Without You》。隨後喺1993年發行咗《The Vanishing Race》，同埋1995年嘅《News from Nowhere》。同樣喺1995年，喺佢哋發行咗收錄台北演唱會嘅CD同DVD專輯《Now and Forever: Greatest Hits Live》後，佢哋隨即喺東南亞國家大受歡迎，同埋上咗每週中國專輯暢銷排行榜冠軍達16週咁耐。

喺新世紀，佢哋繼續巡迴演出，同埋發行更多嘅同齡專輯包括《The Book of Love》（1997年）、《Yours Truly》（2001年），同《Across the Concrete Sky》（2003年）。2005年佢哋發行咗另一張現場CD/DVD演唱會專輯《It Was Thirty Years Ago Today》，收錄咗佢哋喺加拿大 Casino Rama嘅演唱會實況，適逢樂團邁入第35年之際，喺2010年發行咗《Mumbo Jumbo》，即係喺依家樂團中嘅長青樹，佢哋重創作緊。

音樂作品
----

空中補給（2015年）
空中補給樂隊喺音樂同歌詞上付出嘅熱誠令佢哋喺樂壇做出輝煌嘅成就。

專輯
--

* 1976：*Air Supply* [Rainbow Records]
* 1977：*The Whole Thing Started*
* 1977：*Love & Other Bruises*
* 1979：*Life Support*
* 1980：*Lost in Love*
* 1981：*The One That You Love*
* 1982：*Now and Forever*
* 1983：*Greatest Hits*
* 1983：*Making Love... The Very Best Of Air Supply*
* 1985：*Air Supply* [Arista]
* 1986：*Hearts in Motion*

* 1987：*The Christmas Album*
* 1987：*Russell Hitchcock*（個人專輯）
* 1991：*The Earth Is...*
* 1993：*The Vanishing Race*
* 1995：*News from Nowhere*
* 1995：*Greatest Hits Live - Now And Forever*
* 1997：*The Book of Love*
* 1999：*The Definitive Collection*

* 2001：*Sweet Dreams - The Encore Collection*
* 2001：*Yours Truly*
* 2002：*The Ultimate Collection: Millennium*
* 2003：*Across the Concrete Sky*
* 2003：*Forever Love*
* 2003：*The Ultimate Collection*
* 2004：*Platinum and Gold Collection*
* 2005：*Love Songs*
* 2005：*All Out Of Love Live*
* 2005：*It Was 30 Years Ago Today*
* 2005：*The Singer and the Song*
* 2010：*Mumbo Jumbo*

出面網頁
----

* 「空中補給」官方網站  （英文）

|  |  |
| --- | --- |
| 權威控制 | 
* WorldCat
* VIAF: 138308966
* LCCN: n91122411
* ISNI: 0000 0001 2324 1390
* GND: 5558607-7
* BNF: cb13901529g（資料）
* MusicBrainz: df9a1914-7fad-4900-bdd4-d7811712a2a8
* NKC: xx0021323

 |
| How to read a taxoboxHow to read a taxobox**鳳尾蘭** |
| --- |
|  |
| 瀕危指標 |
| G4 |
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 百合綱 Liliopsida |
|
|
|
|
|
| 目 | 百合目 Liliales |
|
|
|
|
|
|
|
|
| 科 | 龍舌蘭科 Agavaceae |
|
|
|
|
|
| 屬 | 絲蘭屬 *Yucca* |
|
|
|
|
|
|
|
| 種 | **鳳尾蘭 *Y. gloriosa*** |
|

 |
|
| 二元學名 |
| ***Yucca gloriosa***L. 1753 |
|
|
|
|
|
|
|
|
|
|
|
|
|
|
|

**鳳尾蘭**（粵拼：fung6 mei5 laan4；學名：*Yucca gloriosa*），又叫**鳳尾絲蘭**（fung6 mei5 si1 laan4）、**菠蘿花**（bo1 lo4 faa1）、**華麗絲蘭**（waa4 lai6 si1 laan4），**美國菠蘿花**mei5 gwok3 bo1 lo4 faa1，係龍舌蘭科絲蘭屬嘅常綠灌木或喬木仔，原產北美洲東邊或東南邊，而家喺全球各地嘅低緯度地區都可以搵到。

樣
-

植株大多數好矮，最高都唔超過5m，但有分枝響度。葉係粉綠色嘅厚革質品種，比較堅韌兼多纖維，一般簇生喺梗頂，斜展而挺直；樣一般係條狀披針或長劍形，長40～80cm，闊4～6cm，但但好少見或未見到長過80cm或闊過6cm嘅葉；頂端好似龍骨船尖噉，有骨質堅翅，邊緣喺細隻時出現好少啡紅色兼游離嘅齒響度，到好老時全緣；葉邊雖然冇稍微彎嘅絲狀纖維，但兩邊幾乎一樣色，有好多條豎波響度，正面有細嘅密點紋，背面粗糙到似糠噉。花係圓錐花序，長1.0～1.5m，大多數冇毛，雖然花梗粗而直，但花係向下衴。花色一般係乳白或淡黃白，花被邊帶紫。花被有6嚿，樣似圓角菱形，有啲似個蛋，長40～55mm，闊15～20mm，花芯係肉質品種，上邊有⅓向外彎，柱頭3裂；每年6～9月開花。果係倒立嘅蛋形長嘅橢圓形，近似圓形品種，唔開裂，長5～6cm。

用途
--

植物纖維可以用嚟做繩索；成樖嘢有淨化環境作用。另外，佢啲花既可以畀人睇，又可以做切花材料，甚至可以做觀景植物。

### 藥用

鳳尾蘭嘅麻渣提取出甾體，可以做藥。藥用方面，佢有清涼散毒同排膿嘅功效。

文化
--

鳳尾蘭係薩爾瓦多同塞舌爾嘅國花。

有關嘅書
----

* 中国外来植物 第308～309页　　上海科学技术出版社 ISBN 978-7-5478-0780-4/Q·4

出面網頁
----

|  |  |
| --- | --- |
|  | 維基物種有資料講：***鳳尾蘭*** |

* 凤尾兰 医学全在线
* 凤尾兰 中国花卉报
* 凤尾兰 中国园林网
* 凤尾兰 中医药
單車徑
香港東涌嘅單車徑
響 Newbury, Berkshire 嘅單車徑
**單車徑**係專畀單車行嘅路，好多城市都有，主要用來分開單車同汽車，減少意外，有啲係用來畀人運動、消閑、娛樂。

歐洲
--

西歐一啲國家、荷蘭同比利時一啲城市、英國嘅牛津大學城咁，為咗減少空氣污染，市或者城中心只係准行單車。

中國大陸
----

1970-1980年代，單車普及，多數路邊都有單車專用嘅路仔。但隨住城市發展，踩單車嘅人越來越少[未記出處或冇根據]，汽車越嚟越多，唔少新興城市（深圳）都冇起單車專用嘅路。耐啲嘅歷史嘅城市，好似廣州咁，因路唔夠用，政府拆單車徑改做車路，重引起爭議，有人認為政府應該鼓勵市民踩單車減少污染，而唔增加汽車嘅流量[未記出處或冇根據]。

香港
--

內文：香港單車徑
香港島、九龍同荃灣市區冇規劃單車徑；新界第啲新市鎮嗰陣就留地方起單車徑；當中單車徑最完善嘅算係沙田區。唔少香港人放假會去沙田踩單車。

政府計劃畀22億起一條 80 公里長嘅單車徑，駁埋新界現有嘅單車徑，首階段會喺 2009年開工，2011年完工，到時市民可以由屯門直踩到馬鞍山。

台灣
--

台灣喺 1990年代開始設單車徑，全名一般叫「自行車專用道」，2000年以後更大量起單車徑，好似喺台北市，除部分主要道路嘅行人路上設單車徑外，亦喺主要河流河堤之外嘅路加設休閒用嘅自單車路，宜蘭縣、台東縣關山鎮呢啲地方以消閒單車徑出名。

攷
-

1. ↑  單車徑2011年屯門直達馬鞍山（明報）2008年10月12號

外面參考
----

* 香港之單車徑連接工程資料
* 香港之單車徑延伸工程資料
* 香港新界西北區單車徑嘅地圖：屯門到元朗
* 單車徑2011年屯門直達馬鞍山

| * 睇
* 傾
* 改
單車 |
| --- |
| 種類 | 單車 · 單輪車 · 三輪車 · 山地車／越野單車 · 死飛單車 · 鈄躺單車 · 場地單車 · 多人單車 |  |
| 史 | Dandy horse · Penny-farthing |
| 基本結構 | 車架 · 傳動系統（包括轆、軚、腳踏、單車鍊、齒輪） · 燮位 · 制動系統 · 手柄 · 物料：鈦、碳纖維 |
| 安全及法規 | 單車徑 |
| 比賽項目 | 公路賽 · 場地賽 · 爬山賽 · 小輪車（BMX） · 越野單車賽 |
| 比賽 | 環法單車賽 · 環西班牙單車賽 · 環意大利單車賽 |
| 單車選手 | 黃金寶 · 黃蘊瑤 · 郭灝霆 · 李慧詩 · 刁小娟 · 蘭斯岩士唐 |
**鐸捐**，音名，日本網上俗語兼蔑稱，指人行事輕率魯莽，唔用腦，無常識，帶畀他人麻煩。日本法庭判為侮蔑，匿名報告板，或會公開發佈者名稱同網址。新聞網站等唔會用。

日本話原寫**ドキュン**只屬擬聲，似廣東音鐸捐，本意鎗聲。後來又有**DQN**、**ドキュソ**、**DQ**等寫法，不過讀音都唔變，只讀鐸捐，唔會讀成表面寫法，唔會讀成英文字母。

佢出自朝日電視台節目，叫目擊！鐸捐，一九九四年到二〇〇二年。內裏參與者，有唔少無常識亂來。如十六歲結婚生兩件，廿歲離婚，卌歲上呢個節目。自此就成為呢類人稱呼。

個字用得好廣泛，例如指父母輕率亂改名。日本改名，可以唐字同再自行配音名。若然父母唔跟習慣，同仔女亂配，又或改得過於耀眼，好似叫王子，又或男仔聽落似女人名等等。喺日本可能會畀人取笑，學校會畀人蝦，後果或會好嚴重。

個節目由於二〇〇二年已結束，如同流行用語，會日漸消退，但未至於成為死語。

攷
-

1. ↑  プロバイダ責任制限法ガイドライン等検討協議会 (2011). 〈プロバイダ責任制限法発信者情報開示関係ガイドライン〉 (PDF). 歸檔時間2022-04-19. 喺2022-09-04搵到. `{{cite journal}}`: Cite journal requires `|journal=` (help)CS1 maint: bot: original URL status unknown (link)
2. ↑  "DQN".`{{cite web}}`: CS1 maint: url-status (link)
3. ↑  〈今さら聞けない!?ネットでよく見る「DQN」とはどんな意味？〉.`{{cite web}}`: CS1 maint: url-status (link)
4. ↑  〈DQN（ドキュン）の意味とは？　意味や言い換え表現を簡単解説【ネットスラング大辞典】〉.`{{cite web}}`: CS1 maint: url-status (link)
中國地級行政區劃（包括地級市）地圖

| 中華人民共和國政區 |
| --- |
| 省級 |
| 省 |
| 自治區 |
| 直轄市 |
| 特別行政區 |
| 地級 |
| 地級市 |
| （包括副省級市） |
| 自治州 |
| 盟 |
| 縣級 |
| 縣 |
| 自治縣 |
| 縣級市 |
| （包括副地級市） |
| 市轄區 |
| 旗 |
| 自治旗 |
| 鄉級 |
| 鄉 |
| 民族鄉 |
| 鎮 |
| 街道 |
| 蘇木 |
| 民族蘇木 |
| 縣轄區 |

**地級**（粵讀：dei6 kap1）係中華人民共和國嘅地級政區嘅一級，所謂地級，即係地區級，喺政區架構中屬第二級，介乎於省級同縣級之間。**地級市**係最主要嘅地級政區。地級市嘅意思就係一個地方嘅中心城市，佢重有個名叫**省轄市**（英文：provincial city），不過呢個名睇唔出作為「區域城市」嘅含義，所以以「地級市」爲正。通常地級市嘅市區係佢政區轄內嘅核心，周圍係佢轄下嘅縣級政區啲郊區、農村，呢啲郊區、鄉下嘅面積大過市區，有時連人口都多過市中心。原因在於，一個地區係包括咗一啲城市、市鎮、縣，呢啲都係歸作「地區級」嘅地級市管，一夾埋面積、人口，就會多過市中心好多。地級市管嘅縣級政區類型有市轄區、縣同埋縣級市。

1983年11月5號中國改革政區、設立地級市，到2013年2月8號，全中國有286個地級市。一啲地級市嘅規模好大，其中保定（河北）、周口同南陽（河南）、臨沂（山東）嘅人口超過直轄市天津。

家下中國有15個地級市因為發展得好有影響而升格爲副省級城市（英文：sub-provincial city），有比普通地級市更大嘅治理權限。即係特別市。

地級政區中除咗有地級市，重有呢啲類型：

* **地區**（英文：prefecture）。而家嘅地區都變曬做省轄市。得返17個地區，大部分喺西藏（6個）同新疆（7個），另外就喺貴州（2個）、青海同黑龍江各1個。
* **自治州**（英文：autonomous prefecture）。而家有30個自治州。
* **盟**（英文：league）。得內蒙古先有，原先嘅盟大部分變曬做地級市，而今剩返3個。

睇埋
--

* 縣級

參攷
--

1. ↑  〈民政部關於國務院批准設立地級三沙市的公告〉. 中華人民共和國民政部. 2012-06-21. 原著喺2012-06-25歸檔. 喺2013-02-22搵到. `{{cite web}}`: Cite has empty unknown parameter: `|coauthors=` (help)
片中繪有江之島電鐡線車箱
圓覺寺亦為片中場景
**魑魅魍魎**，日本卡通片集，新銳動畫製作，高松信司監製，經電視廣播，放喺二〇二二年七月到九月。主要有東京電視台。

故仔歸入搞笑，畫風似畀細蚊睇。有十二集，一集講兩節故仔，節節有地獄為題。場景描繪以鎌倉周圍同一帶海岸，以及江之島電鐡線。主要場景為住宅，住有鬼神氏一家，有三姊妹，而亞媽去咗外國。大女打工，兼代母職，打理家頭細務。二女美術大學學生，好錢財。三女中學生，背住家人，上網經營網主身分。

地獄派出使者，要化人間為地獄。使者有十二手下，叫魑魅魍魎，圓圓一團咁款怪物，有角，外表可愛，池咪咁叫。有隻先上人間，潛入鬼神宅，畀三女發現。夠晒得意，一家收留。然而魑魅魍魎一聽地獄字眼，就會招引同伴，十二隻連同使者齊齊到人間。三女按魑魅魍魎日文平假名，頭三音似廣東音池咪魔稱呼。佢哋隻隻唔同，按樣各有叫法。而使者就因佢叫地獄來使者，一家叫佢地獄生。使者有上司，使者叫佢地獄先輩。地獄生就住喺鬼神家儲物櫃，做人間大本營，然而要交租同做家務。佢話就要化人間為地獄，然而受三姊妹感化，常感幸福，唔點即極，不過同時受上司電話追問，又要做啲嘢。然而人間日常都好地獄，之後就講如此種種，至終說服上司。

除咗廣播之外，亦有網上一輯漫畫。

廣播期二〇二二年八月，同江之島電鐵合作，車箱以本作為題材粉飾。

攷
-

1. ↑  〈【舞台探訪】アニメ『ちみも』の舞台・鎌倉周辺を巡る（1～5話まで）〉.
2. ↑  〈江ノ電〉. 《TVアニメ「ちみも」公式サイト NEWS》. 江ノ電. 2022-07-12. 喺2022-07-12搵到.

出面網頁
----

* 官方網站
**大地坐標系**係由大地嘅經度同大地嘅緯度構成的坐標系。

P點嘅子午面NPS同起始子午面NGS所構成嘅兩面角L，叫做P點嘅大地經度，由起始子午面計起，向東就係正，叫東經（0度～180度），向西就係負，叫西經（0度～180度）。P點嘅法線Pn同赤道面嘅夾角B，叫做P點嘅大地緯度，由赤道面計起，向北係正，叫北緯（0度～90度），向南係負，叫南緯（0度～90度）。響嗰個坐標系度，P點嘅位置用L，B表示，如果點唔響橢球面上面，表示點嘅位置除咗係L，B外，重要附加另一個參數──大地高H。

  

* 大地坐標系同子午面直角坐標系嘅關係

* + {\displaystyle x={\frac {acosB}{\sqrt {1-e^{2}sin^{2}B}}}}

* + {\displaystyle y={\frac {a(1-e^{2})sinB}{\sqrt {1-e^{2}sin^{2}B}}}}

式度，a係地球橢球嘅長半軸，e係地球橢球嘅第一偏心率 {\displaystyle e={\frac {\sqrt {a^{2}-b^{2}}}{a}}} ，B係大地緯度。

* 大地坐標系同空間直角坐標系的關係

* + {\displaystyle X={\frac {acosB}{\sqrt {1-e^{2}sin^{2}B}}}cosL}

* + {\displaystyle Y={\frac {acosB}{\sqrt {1-e^{2}sin^{2}B}}}sinL}

* + {\displaystyle Z={\frac {bsinB}{\sqrt {1+e'^{2}cos^{2}B}}}}

e'係橢圓嘅第二偏心率 {\displaystyle e'={\frac {\sqrt {a^{2}-b^{2}}}{b}}} ，B係大地緯度，L係大地經度，a、b係地球橢球嘅長、短半軸。

參閱
--

* 經緯度
* 地理座標系統
**藍玉**（？—1393年）係明初名將，安徽定遠人，同胡惟庸係同鄉，亦係常遇春嘅妻弟。洪武十二年秋做永昌侯，同年仲做咗征虜大將軍。二十一年做大將軍、封做涼國公。後來畀明太祖懷疑佢謀反，之後被處決，牽連一萬五千人，史稱「藍玉案」。

生平
--

藍玉早年係常遇春嘅麾下，因為佢「臨戰勇敢，所向多捷」，所以常遇春多次係朱元璋嘅面前稱讚佢，後來佢因為係「管軍鎮撫」積功而擔任「大都督府僉事」。

洪武四年（1371年），藍玉同傅友德進攻四川；洪武五年（1372年）先同大將軍徐達征討北元，之後再同沐英收服吐番。由於佢立咗好多戰功，所以係明洪武十二（1379年）封做永昌侯。

洪武十四年（1381年），藍玉以征南左副將軍嘅身份再同傅友德進攻雲南。洪武廿年（1387年），北元嘅納哈出多次侵犯遼東，朱元璋就封藍玉做右副將軍，封穎國公傅友德做左副將軍，同征虜大將軍馮勝帶廿萬大軍北伐。納哈出因為不敵明軍所以投降。

洪武廿一年（1388年），朱元璋封藍玉做大將軍，率領十五萬兵馬征伐北元後主脫古思帖木兒。同年喺捕魚兒海（今日嘅貝爾湖），砌低北元嘅主力部隊，俘虜咗北元後主次子地保奴同北元嘅皇妃、公主百餘人，七萬七千男女，仲攞理北元嘅寶璽、符敕金牌、金銀印諸物，馬駝牛羊十五萬餘。脫古思帖木兒唯有逃到蒙古舊都和林，北元從此一蹶不振。捷報傳到應天府，朱元璋係大喜之下，原本打算封佢做**梁國公**，後來因為聽到藍玉曾經逼姦元妃的，所以改梁做「涼」，變咗**涼國公**。但係朱元璋依然讚佢可比作漢朝嘅衛青、唐朝嘅李靖。

洪武廿四年（1392年）元降將月魯帖木兒喺建昌(今日嘅江西省南城縣)造反，藍玉俘虜月魯帖木兒父子，被封做太子太傅。

但係爵封國公嘅藍玉卻自恃自己立有大功，行為亦都開始暴戾，好多行為都犯咗明朝嘅律法，加上佢係皇帝面前有損人臣之禮，令朱元璋心中對藍玉感到不滿。洪武廿六年（1393年）因為私藏日本武士刀畀錦衣衛蔣瓛告佢謀反。

佢做太子太傅嗰時曾經預料燕王會謀反。

睇埋
--

* 藍玉案
**儀象考成**，為大清時星表，為現代星名之根據，今日星官後之數字，都係儀象考成所編。乾隆時為西洋天主教傳教士戴進賢做欽天監。引入西洋星表，或者唔夠瞭解傳統，訛變甚多。由於日後不驗，道光年間，又重新觀測，當時已非傳教士做欽天監。

伊世同編有中西對照恆星圖表。本書基於儀象考成。現時坊間星圖，多數據此而對照。另外陳遵媯一九三七年編有恆星圖表，之後修訂錄入中國天文學史一書，有中西星名對照表，同西中星名對照表，亦係對照來源。儀象考成，並唔係粒粒星都可對到。

儀象考成
----

乾隆九年開始編修，修到乾隆十七年。

儀象考成分成赤道星表，黃道星表。黃道星表由赤道星表推算出來，誤差大過赤道星表。

據潘鼐著之中國恆星觀測史，雖有話觀測，實際非是。當時儀器去唔到秒，而儀象考成竟然去到秒，抄西洋星表改算明顯。兼多數人手都係計算之上。西洋星表同傳統星官，大有唔同。同崇禎曆書都唔同。同傳統比，訛誤更有百分之二十，同步天歌唔吻合，同大宋所記唔吻合。若要涉及傳統考據，不能用儀象考成之星表。

儀象考成續編
------

對到道光時，發現儀象考成有偏差，道光二十二年再修續編，道光二十四年完成。依次做過啲實測，做過較正。添咗好多星，有啲無寫入儀象考成續編，而另立表。不過張表下落不明。
**下沙村**（粵拼：haa6 saa1 cyun1）係中國廣東廣州嘅地名，喺黃埔區，西靠珠江村；南靠珠江同大吉沙；東靠紅山村；北靠大沙地路。

史
-

個村喺大宋時期開村，開村好多講法，多數人話李氏、郭氏同歐陽氏。後嚟戰亂，呢三姓人走佬。初期時嗌橫沙堡南有約西社，大清尾改名做下沙村。有兩個大水塘，分別喺1984、1992同1997年填咗。2002年轉型做社區。

概況
--

呢個村原先係個水鄉，因為有好多河網同灌溉農田響度，所以當地盛產咗一大堆下沙菠蘿節瓜同埋黑葉荔枝出嚟。加上村民生活比較好同收入比較多，所以當地出咗「下沙、下沙，兩造禾嚟一造瓜，重有荔枝摘，有女要嫁下沙，唔嫁下沙就係禾叉個差。」嘅俗語。

祠堂
--

| 姓氏 | 名 | 堂號 | 位 | 朝向 | 始建年代 | 重修年代 |
| --- | --- | --- | --- | --- | --- | --- |
| 張 | 張氏大宗祠 | 述銘堂 | 下沙大街23號 | 坐北向南 | 1853 | 民國、2003 |
| 世賢張公祠 | 壽友堂 | 下沙大街25號 | 坐北向南 |  |  |
| 宗敏張公祠 |  | 景雲大街2號 |  | 咸豐 |  |
| 先廣張公祠 |  | 下沙大街29號 | 坐北向南 | 1932 |  |
| 善從張公祠 |  | 下沙大街28號 |  | 1931 |  |
| 澄谷家塾 | 蔭本堂 | 景雲大街12號 |  |  |  |
| 吳 | 吳氏大宗祠 | 樹德堂 | 下沙大街3號之二 | 坐北向南 | 1826 | 2003 |
| 德修吳公祠 |  |  |  |  |  |
| 麟堂吳公祠 |  |  |  |  |  |
| 東濂吳公祠 | 德裕堂 |  |  |  |  |
| 心逸吳公祠 | 觀樂堂 |  |  |  |  |
| 四祖吳公祠 |  |  |  |  |  |
| 陸 | 陸氏大宗祠 |  | 下沙小學 |  |  |  |
| 國聚陸公祠 |  |  |  |  | 2003 |

攷
-

* 下沙村 张氏 吴氏 陆氏 广州文史
越秀南汽車客運站正門
 **越秀南汽車客運站**（粵拼：jyut6 sau3 naam4 hei3 ce1 haak3 wan6 zaam6）
，又叫**越秀南客運站**jyut6 sau3 naam4 haak3 wan6 zaam6或**越秀南汽車站**jyut6 sau3 naam4 hei3 ce1 zaam6，廣州街坊簡稱**越秀南站**，係中國廣東廣州一客運站，1950年起好，2019年5月1號停運，喺越秀區越秀南路同東園橫路嘅交界，隔籬有間團一大紀念廣場喺度。

2019年4月2號，廣州市交委正式透露，為咗解決廣州城區成日交通大塞車嘅問題，正式決定從2019年5月1號開始停運越秀南客運站。

佔地面積
----

面積12000幾平方米，其中車場有6200平方米，有26個發車位。

主要經營
----

呢個車站喺舊陣時嘅廣州東站嘅中心車站站場，主要係經營去深圳、東莞、珠海、澳門、香港、番禺、肇慶、封開、增城、從化、清遠、汶村、廣海、南雄、鬱南千官、水口、惠州龍門同埋河源連平，江西省嘅贛州、吉安、龍南、全南、大余、於都、瑞金同埋會昌，廣西省嘅梧州、蒼梧、南寧、柳州、平南、東興、憑祥、藤縣同埋桂平，重有浙江省嘅仙居、樂清同紹興，重有江蘇省嘅蚌埠、揚州呢啲車。

附近嘅交通
-----

* 地鐵：
6號綫：團一大廣場站
* 巴士：
越秀南路站

攞過嘅獎
----

呢個站攞過「廣州市使用者滿意服務明星企業」同「廣州市青年文明號」呢啲獎。

攷
-

1. ↑  〈越秀南站5月1日起停运！广州市中心公路客运站将搬迁整合〉. 《羊城派》. 搜狐. 2019-04-03.
2. ↑  〈广州市中心这个69岁的客运站下月起停运！街坊：承载了太多回忆〉. 腾讯. 2019-04-03. 原著喺2020-03-28歸檔. 喺2019-04-05搵到.

出面網頁
----

* 越秀南客運站

| * 睇
* 傾
* 改
廣州嘅汽車客運站 |
| --- |
| 荔灣區 | 滘口 | 芳村 | 廣佛 | 羅沖圍 |
| 越秀區 | 市站 | 省站 | 越秀南 |
| 海珠區 | 海珠 |
| 番禺區 | 番禺 | 廣州南 | 市橋 | 南村 |
| 天河區 | 廣州東 | 天河 | 東圃 |
| 黃埔區 | 黃埔 | 蘿崗 | 東江穗港 |
| 南沙區 | 南沙 |
| 白雲區 | 廣園 | 永泰 | 夏茅 | 湖天 |
| 花都區 | 花都 | 廣州北 | 白雲機場 |
| 從化區 | 從化 | 從化温泉 | 呂田 |
| 增城區 | 增城 | 新塘 | 光明西 | 雁塔 | 派潭 |
單車選手間中需要落地抬車似乎成為咗Cyclocross嘅標誌
Cyclocross賽事進行中
**越野單車賽**（英文：**Cyclo-cross**），有時亦被稱為 "cyclocross"、"CX"、或者"cross"，係一種單車比賽。Cyclo-cross通常喺秋冬季舉行，喺西歐國家例如比利時、荷蘭、法國，以及美國西部例如俄勒岡州相當流行。Cyclo-cross有啲部分似公路賽，有啲部分就似山地賽。Cyclo-cross嘅特色係參賽者以接近公路賽規格嘅單車進行比賽，同時需要克服唔同嘅地形，跨越障礙物。

簡史
--

Cyclo-cross 嘅起源眾說紛芸，但一般相信呢項賽事喺二十世紀初開始。當時公路單車比賽嘅賽季係夏季，部分相熟嘅選手喺賽季過後，私下約埋一齊操練，鬥快由一條村踩單車去另一條村。由於係私人搞嘅活動，規則無正式比賽咁多，於是為咗縮短距離，涉水過河、爬坡跨欄都有，唔會完全跟道路嚟行。

慢慢，呢種「私鬥」模式發展成一種獨立於公路賽嘅運動。1902年，法國人Daniel Gousseau倡議開辦第一次全國Cyclo-cross比賽。

1910年，法國單車選手Octave Lapize奪得當年環法單車賽（Tour de France）冠軍。賽後Lapize將佢嘅勝利歸功於Cyclo-cross鍛煉。此後，Cyclo-cross開始喺法國周邊嘅國家流行起嚟。

1910年，比利時舉咗首次國全國Cyclo-cross比賽。瑞士喺1912年跟隨，然後1923年嘅盧森堡、1929年嘅西班牙、同埋1930年嘅意大利都開辦咗自己嘅Cyclo-cross比賽。

1940年代，國際單車聯會（Union Cycliste Internationale，UCI）為Cyclo-cross訂立規則，UCI 喺1950年喺法國巴黎舉辦首個世界錦標賽。

Cyclo-cross喺1970年代傳到美國，首個全國性賽事喺加州柏克萊市舉行。

賽季及賽事
-----

Cyclo-cross賽季通常係每年九月至翌年二月左右。目前 UCI 認可嘅賽事有以下各項：

* UCI 世界錦標賽
* Cyclo-cross世界盃
* Superprestige（歐洲）
* GvA Trophy（比利時）
* National Trophy Series（英國）
* US Grand Prix Cyclocross（美國）
* The Cross Crusade（美國）

裝備
--

### 單車

用於Cyclo-cross嘅單車亦稱為 "cross bike"，中文勉強可稱之為「越野公路車」。基本上接近公路單車規格，唔同嘅地方係越野公路車採用凹凸胎紋較深較闊嘅車胎取代公路車胎（增加輪胎同地面嘅抓力）、採用懸臂式制動鉗代替C形制動鉗（增加制動鉗同車轆距離，避免車胎上面積聚嘅泥土削弱制動力）、採用齒輪比例較細嘅山地車嘅齒輪代替公路車齒輪（上斜比較慳力）。由於比賽中部分路段無可避免要抬車，越野公路車嘅制動線同變速線都唔會放置喺車架上管嘅底下。

### 衣着

同公路賽選手嘅衣着差唔多，但由於Cyclo-cross通常係喺秋冬季舉行，因此長袖單車衫比較流行。而且由於有部份路段需要參賽者抬車奔跑，公路賽選手嘅硬式單車鞋喺Cyclo-cross比較罕見。

比賽場地
----

Cyclo-cross通常採用繞圈制，每一圈大約2.5至3.5公里。UCI監督下嘅比賽場地至少必需有三米闊，以鼓勵參賽選手爭取爬頭機會。場地通常包含唔同嘅地質例如草地、沙地、泥地、柏油地等等，亦包括唔同嘅地形例如平地、鈄坡、天然或者人工障礙物、甚至梯級等等。同山地車比賽場地比較起嚟，Cyclo-cross場地嘅崎嶇程度比較低一啲。

由於唔可能好似公路賽咁，有支援車跟住選手，Cyclo-cross場地通常會劃出一個區域，定為後勤支援區。當選手需要後勤人員支援嘅時候，會駛入支援區，尤如方程式賽車駛入維修站一樣。

技術
--

由於比賽場地可能包括一啲難以直接踩單車越過嘅地形同障礙物，點樣有效越過呢啲地形同障礙物就成為各參賽者嘅主要課題。對於地形例如太斜嘅鈄坡或者樓梯，選手要快速落車、抬車、越過、再上返車。至於障礙物，部分選手會抬車越過，亦有部分選手會嘗試連人帶車跳過。另外，各選手亦要適應唔同質地嘅路面對單車表現嘅影響。

參考
--

1. ↑  uci.ch UCI Cyclo-cross regulations
2. ↑  usacycling.org 互聯網檔案館嘅歸檔，歸檔日期2009年1月26號，. USA Cycling Federation rulebook
3. ↑  Cyclocross: History & What You Should Know 互聯網檔案館嘅歸檔，歸檔日期2018年8月16號，. Konrad, Gabe: "Cyclocross: History & What You Should Know". Bicycle Trader Magazine, 1996. Retrieved May 15th, 2012.
4. ↑  cyclingnews.com, "Who got their tyres crossed?", 9 November 2006
5. ↑  books.google.com Herlihy, David V. "Bicycle: The History", page 397. Yale University Press, 2004.
6. ↑  Ballantine, Richard, *Richard's 21st Century Bicycle Book*, New York: Overlook Press (2001), ISBN 1-58567-112-6, pp. 34, 307

* "Cyclo-cross Organiser's Workbook". British Cycling. Retrieved September 29, 2006.

連出去
---

|  |  |
| --- | --- |
|  | 維基同享有多媒體嘅嘢：**Cyclocross** |

* Cyclo-cross Videos - Cyclo-cross選手第一身視點影片

| * 睇
* 傾
* 改
單車 |
| --- |
| 種類 | 單車 · 單輪車 · 三輪車 · 山地車／越野單車 · 死飛單車 · 鈄躺單車 · 場地單車 · 多人單車 |  |
| 史 | Dandy horse · Penny-farthing |
| 基本結構 | 車架 · 傳動系統（包括轆、軚、腳踏、單車鍊、齒輪） · 燮位 · 制動系統 · 手柄 · 物料：鈦、碳纖維 |
| 安全及法規 | 單車徑 |
| 比賽項目 | 公路賽 · 場地賽 · 爬山賽 · 小輪車（BMX） · 越野單車賽 |
| 比賽 | 環法單車賽 · 環西班牙單車賽 · 環意大利單車賽 |
| 單車選手 | 黃金寶 · 黃蘊瑤 · 郭灝霆 · 李慧詩 · 刁小娟 · 蘭斯岩士唐 |
唔好同**非洲桃花心木**搞亂。

| How to read a taxoboxHow to read a taxobox**細葉桃花心木** |
| --- |
|  |
| 瀕危指標 |
| 瀕危 (EN) |
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 無患子目 Sapindales |
|
|
|
|
|
|
|
|
| 科 | 楝科 Meliaceae |
|
|
|
|
|
| 屬 | 桃花心木屬 *Swietenia* |
|
|
|
|
|
|
|
| 種 | **細葉桃花心木 *S. mahagoni*** |
|

 |
|
| 二元學名 |
| ***Swietenia mahagoni***(L.) Jacq. |
|
|
|
|
|
|
|
|
|
|
|
|
|
|
|

**細葉桃花心木**（粵拼：sai3 jip6 tou4 faa1 sam1 muk6；學名：*Swietenia mahagoni*）；第個名係**非洲桃花心木**（fei1 zau1 tou4 faa1 sam1 muk6）或**先加樹**（sin1 gaa1 syu6）；佢係楝科桃花心木屬嘅常綠或半落葉喬木，原產地喺中美洲嗰帶同南美洲嘅熱帶地區，而家喺中美洲同中國內地大多數地方都可以搵到佢。

形態
--

成樖嘢有＞25m高，樹徑有4m，尤其係基部可以擴大成板根。而佢一般喺每年春末夏初嗰時開花。

用途
--

細葉桃花心木可以用嚟做行道樹、庭院樹同埋校園樹。甚至由於佢啲木材成分係紅木，比較硬淨嘅關係，佢重可以用嚟整家具都得。但由於佢成日俾人猛咁斬，所以近排俾植物研究學家將佢列入咗瀕危植物。

註
-

1. ↑  Template:IUCN2009

出面網頁
----

* 校園景觀植物 大葉大學總務處
* -桃花心木精品館- 瑪荷尼家具(Mahogany)
* *Swietenia mahagoni*
**中央情報局**（英文：**Central Intelligence Agency**，簡稱**CIA**）係美國最大同最犀利嘅情報機構，主要做嘅嘢係公開同秘密收集因分析關於國外政府、公司同個人；政治、文化、科技等方面嘅情報，協調其他國內情報機構嘅活動，重將呢啲情報送到美國各個政府部門。總部喺維珍尼亞州嘅蘭利。

歷史
--

中央情報局嘅前身可以追溯到1941年成立嘅**情報協調局**（英文：Office Of The Coordinator Of Information），當時美國總統羅斯福嘅老友、美國律師多諾萬響英國受到英國情報人員孟席斯嘅鼓吹，仲教埋佢點樣收集情報，所以佢返去美國同羅斯福提議，照住英國軍情六處嘅模式，起一個超級強大、可以同當時軍情六處抗衡嘅情報機關，但係後嚟多諾萬同處長舍伍德有衝突，導致咗情報協調局響1943年一分為二，其中一個部分改名叫**戰略情報局**（英文：Office of Strategic Services，即CIA前身），由羅斯福下令成立。但響1945年上任嘅杜魯門，就突然下令將戰略情報局解散。響1947年，杜魯門唔理會聯邦調查局、美國國務院同埋美國國防部嘅反對，宣佈成立一個全新情報機關去取代戰略情報局嘅空缺，呢個機關就叫做中央情報局。

喺冷戰期間，美國CIA同蘇聯國安委（KGB）並稱做「世界兩大情報機構」。
學校門口
**越秀區明德實驗學校**係中國廣東廣州嘅一間中學，1931年1月13號開辦，位置喺越秀區一德路舊部前56號（石室聖心教堂西邊隔籬）。佢係廣州市第3中學屬下嘅全日制民辦初中。

校服色
---

|  |
| --- |
| 越秀明德學校嘅校服 |
|  |  |  |

呢間學校同廣州市第3中學嘅品種一模一樣。

史
-

1931年1月13號，天主教進行會嘅青年會長陳秉卿同會員陳榮軒等人建議將女青年會會所改成學校或醫院，最後俾教會通過咗而開辦。初期嗌**聖神女子中學**，但半年後改名做**私立明德女子中學**，由於嗰時宗教方面比較濃厚，所以成間學校教學模式有好大埐天主教嘅氛圍。1933年1月29號，學校開辦咗初中部，同時亦打算開辦高中部。學校為咗實現六年中學計劃而收返周邊所屬嘅出租屋，喺1934年搞擴建工程。同年7月13號加開初中部，重喺1936年初將日新小學女校併入嚟。學校原計劃開辦高中師範科，但由於嗰時教育部命令將冚唪唥私立師範機構改成公辦，凈可以辦普通高中而辦唔成。1935年10月24號加開普通高中而成為完全中學。

但好景唔長，學校開辦無耐因戰亂而一度停辦，經過天主教會唔停噉努力，直到1938年打破日軍嘅干涉而復辦。嗰時學校凈收男仔唔收女仔直到1946年日軍投降先至恢復返。而「明德」個名亦一直留咗落嚟。

睇埋
--

* 廣州市第3中學

出面網頁
----

* 越秀區明德實驗學校嘅官方網站
座標: 22°26′51″N 114°01′59″E﻿ / ﻿22.44750°N 114.03306°E﻿ / 22.44750; 114.03306

同益棧
**同益棧**係香港唯一而家重存在嘅清代客棧，喺新界元朗元朗舊墟利益街20號A同21號，佢起嘅年份無從稽考，但相信喺英國接管新界嘅1899年之前起，已超過110年歷史。建築別具特色，見證住時代嘅變遷，已被古物古蹟辦事處評為一級歷史建築。

1699年，鄧氏鄧文蔚建立咗元朗舊墟，為新界西北地區嘅居民提供買賣農作物同日常生活必須品嘅地方，之後幾百年嚟元朗舊墟都車水馬龍，商業活動繁盛，墟裏面聚集咗唔少商店、客棧、民居同廟宇，同益棧係專門招待喺墟日期間嚟自各鄉嘅商旅旅館。1899年英國接管新界之前，區裏面叫做太平公局嘅抗英組織成員亦曾經住過。同一街道嘅另一楝建築物，係晉源押，1910年起，至今已有百幾年歷史，係全港第一間押店，同益棧同晉源押係舊墟裏面兩間最具歷史價值嘅商業建築。1915年成立咗元朗新墟，舊墟就逐漸衰落，同益棧亦變咗做住宅。

同益棧樓高兩層，用青磚砌成，並以堅固嘅花崗岩做基石。外形古色古香，石牆上面雕刻咗雀鳥圖案，正門上面嘅大招牌雕上同益棧三個字。

參考
--

* Antiquities and Monuments Office (2009).*Brief Information on Proposed Grade I Items*.P.13-14.

出面網頁
----

* 同益棧
送班官返鄉下耕田
一齣關於1958年中國大躍進時期嘅紀錄片，美國中情局影嘅
惡名昭著嘅土法高爐
**大躍進**（粵拼：daai6 joek6 zeon3）係中華人民共和國喺1958年開始、直到1961年初呢幾年間發生嘅社會運動，呢個社會同經濟計劃期望可以喺共產革命過嘅中國快速打造出一個社會主義嘅現代社會，即透過使用中國龐大嘅人口、令工業同農業發展出現好大嘅進步，最屘令到中國大陸從農民社會做基礎嘅農業經濟體、轉變成基於現代工業嘅共產社會。

呢項工農業大增產政策係由毛澤東所主導嘅。喺1957年反右運動中，毛澤東得到咗黨內主導權，之後佢根據生產力理論施行大躍進政策，先係用權力鬥爭打擊反對派，然後用合作社、人民公社、大食堂呢啲形式將國民財產全部攞走、共有化，透過推進呢啲共產主義政策，毛澤東宣稱話能夠喺數年間掌握核武裝，並且經濟上喺15年以內追上甚至超越美國同英國。

但係，啲政策不切實際，啲手法亦無視現實，導致唨好多危機。尤其係唔顧農村嘅實際，生硬噉推行集體農場、糧食徵購、軍事化管理，啲人喺政策推行過程中唔係處刑死就係捱拷問至死；而且喺農村中用土窯煉鋼，結果衹得廢鋼，並冇實際嘅經濟、生產效益，導致產業、設施、環境嘅大破壞。生產難以進行，生活難以繼續，唯有靠浮誇、造假、欺瞞嚟營造躍進假象。最終邇場運動喺中國國內招來咗大混亂，導致人類史上波及最多人嘅大饑饉，係20世紀最惡劣嘅大饑荒之一，餓死嘅人超過兩千萬，有可能仲多過四千萬，正係毛澤東努力嘅結果。

場運動以大失敗結束後，1962年初嘅中央工作會議七千人大會召開，會上中共研究咗大躍進嘅頹敝後果。雖然大會之前毛澤東就已經受唨指責，但佢喺會上先至做官方檢討。因爲噉，一啲溫和嘅高級黨員、如劉少奇同埋鄧小平，得到咗更多嘅權力，而毛澤東嘅權威冧臺，逐漸冇聲出。出於恢復、鞏固權力嘅目的，毛澤東喺1966年發動咗文化大革命。

大躍進政策係世界上出過最多犧牲者嘅社會主義政策。今時大多數人、無論中國內外，都睇佢係一場經濟大慘禍。

概述
--

蘇聯共產黨第一書記嘅赫魯雪夫（右）同中國共產黨黨主席嘅毛澤東
1957年11月6號，蘇聯共產黨第一書記赫魯雪夫發表宣言話「蘇聯嘅工業生產（鋼鐵同石油、水泥）同埋農業生產可以喺15年以內超越美國。」

攷
-

1. ↑  林蘊暉 (2008年). 《《國史札記》》. 東方出版中心. p. 279～282. ISBN 9787801868923.
2. ↑  楊繼繩 (2008年). 《《墓碑》》. 香港天地圖書公司. ISBN 988-98927-5-8.
3. ↑  〈「大躍進」引起的人口變動〉. 2007年6月16號. 原著喺2007年6月16號歸檔. 喺2020年1月16號搵到.互聯網檔案館嘅歸檔，歸檔日期2007年6月16號，.
4. ↑  〈學者：大躍進死了4500萬人〉. 《中央社臺北2010年9月17號電》.`{{cite web}}`: CS1 maint: url-status (link)

睇埋
--

* 三年大饑荒
* 三面紅旗
* 超英趕美
* 共產主義政權造成嘅大屠殺
男人同男人搞嘢
男人同男人搞嘢
**同男人搞嘢嘅男人**（英文：men who have sex with men，縮寫**MSM**，又叫**男男性行為者**）係指同同性發生性關係嘅男性。但唔同於基佬嘅係，基佬一定係雙方都鍾意男人，但唔係所有同男人搞嘢嘅男人性取向都係鍾意男人。同男人搞嘢唔單止發生喺基佬身上，事實上，呢種性行為可能包括同性戀、雙性向、部分異性戀嘅人都喺入面，監獄、軍隊、單一性別嘅寄宿學校或者其他性別隔離嘅場所都有可能出現。男男性交除咗愛撫、口交、手交、肛交、性虐之外，重有其他引起性快感、達到高潮嘅性刺激行為。

世界各地限制男人同男人搞嘢嘅最低年齡
------------------

男男性行為合法年齡[未記出處或冇根據]：

* 中華民國、香港：16歲以上；
* 中華人民共和國：14歲以上；
* 菲律賓、西班牙、荷蘭、阿根廷：12歲；
* 越南、韓國：13歲；
* 冰島、德國，意大利、奧地利、巴西、加拿大：14歲；
* 丹麥、法國、捷克、瑞典、波蘭、希臘：15歲；
* 芬蘭、挪威、比利時、葡萄牙、新西蘭：16歲；
* 英國：16歲，但北愛爾蘭係17歲；
* 日本：17歲；
* 匈牙利：18歲；
* 南非：19歲；
* 美國：各州唔同規定。

攷
-

1. ↑  Chasnoff, Brian (2/5/04). "Life after Prison: A Program of Promise" (英文). The Daily Texan. 原著喺2007-08-12歸檔. `{{cite news}}`: Check date values in: `|date=` (help)

睇埋
--

* 攻、受、唔分
* 男男
* 基佬
* 含撚
革卦
**革卦**，或者就咁叫**革**，係六十四卦之中嘅第卌九卦。佢上卦係兌卦，代表澤，即係☱；下卦係離卦，代表火，即係☲。所以，革卦就畫成䷰。為咗方便記住卦象，佢有個名叫**澤火革**。

卦辭
--

巳日乃孚，元亨利貞，悔亡。

彖曰：革，水火相息，二女同居，其志不相得，曰革。巳日乃孚；革而信也。 文明以說，大亨以正，革而當，其悔乃亡。天地革而四時成，湯武革命，順乎天而應乎人，革之時義大矣哉！

象曰：澤中有火，革；君子以治歷明時。

爻辭
--

初九：鞏用黃牛之革。

六二：巳日乃革之，征吉，無咎。

九三：征凶，貞厲，革言三就，有孚。

九四：悔亡，有孚改命，吉。

九五：大人虎變，未占有孚。

上六：君子豹變，小人革面，征凶，居貞吉。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
**大連**地區至少有17000年嘅人類活動**史**。早喺6000年前，人類就開發咗大連地區。

概説
--

大連地區先後歷經咗9個民族政權嘅統治，分別係漢族（包括漢族前身）嘅燕、秦、西漢、新、東漢、魏、西晉、唐、明，鮮卑族嘅前燕，氐族嘅前秦，扶餘族嘅高句麗，契丹族嘅遼，滿族（包括滿族前身）嘅金、清，蒙古族嘅元，俄羅斯族嘅俄羅斯同埋大和族嘅日本。大連地區冇歷經過俾佢統治嘅主要政權，除咗夏商周，重有東晉、南北朝、隋、宋同埋中華民國。

神話時代
----

考古發掘表明，大連遠古時期逐漸南下嘅廟後山人同埋金牛山人，多居住喺大連地區中部丘陵山地，以捕獵採集為生；北上嘅山東半島古人，就多居住喺島嶼或沿海地區，以捕魚採貝為生。至夏商之際，先民開始向河谷平川地帶發展，農耕同畜牧業成為主要謀生方式。其時，嚟自山東半島嘅影響越嚟越大，佢嘅文化類型同山東半島有明顯嘅相似之處。其間，即使大連地區人口唔多，但因有舟楫之利加之海洋資源豐富，自然形態多樣化，生產力發展水平已經同山東半島相近。

夏朝建立嗰陣，大連地區即使地廣人稀，但因為同山東半島聯繫密切並深受影響，開始進入青銅時代。以大嘴子遺址為代表嘅青銅時代遺址喺大連地區廣為分佈，多達七八十處。青銅器嘅廣泛應用，極大咁提高咗生產力，生產領域進一步擴大。先商第三代王相土由今日遼東一帶移居河南商丘，因懷戀故土，往返遼豫之間，開闢咗家下蓬萊至大連嘅航線，令大連同山東北部沿海地區嘅經濟文化交流日繁。大概喺公元前17世紀，商湯滅夏。至帝辛（紂）時期，大連地區社會已由地區性組織轉化為方國。家下營城子地區雙坨子遺址出土嘅輪制陶器等文物證明，山東岳石文化已影響到大連。

商末周初，家下大連地區建有多處石棚，係遼東半島石棚分佈最廣、類型最全、數量最多嘅地區，多數坐落喺河流附近嘅丘陵上，其中大石棚7座、中小石棚18處38座，主要分佈喺金州區同埋普蘭店、瓦房店、莊河三市。 金代遼東提刑使王寂《鴨江行部志》中對萬家嶺嘅「西山石棚」做咗記述。莊河大荒地石棚蓋石長7.50米，寬5米，係遼東半島石棚之最。石棚內出土有人骨同埋陪葬品，專家認為係青銅時代墓葬。石棚從石料嘅開採、磨製、運輸、設計建造等方面都有物理學、建築學、美學等研究價值，反映咗青銅時代大連地區嘅社會形態同埋生產力發展水平。

燕·秦·漢·新時代
---------

春秋時期，大連地區青銅文化日趨繁榮，至今發現嘅遺址有近百處之多，代表性遺物係曲刃青銅短劍。公元前685年，齊桓公即位。齊桓公為開發遼東，向遼東地區批量移民，其間齊國重出兵伐山戎以救燕國，進一步確立咗霸主地位。齊靈公六年（公元前567年），齊國滅萊國（家陣膠東地區），齊控制區擴大到山東半島東部沿海。萊國人戰敗後，渡海逃亡，大規模移居遼東半島，大連地區人口有較大增長，官府喺移民區建立村社組織並派官吏管理。齊、萊居民嘅大批北徙，令山東同遼東嘅文化進一步交融，生產力發展水平迅速提高。此外，黃河下游一帶居民逢戰亂同埋荒年亦沿上述路線避難遼東，呢啲徙民部分喺大連地區定居，部分向東北腹地遷徙，逐漸形成咗由旅順至東北腹地嘅古道，商業同手工業隨之有咗一定發展，集邑中設有專門為交易嘅「市」，實行以物易物。大連地區出土嘅西周末、春秋時期嘅重要文物除青銅短劍外，重有銅鑿、銅斧、銅刀、銅矛、銅鏡同埋陶器等，為研究大連地區青銅時代嘅社會經濟提供咗有力嘅佐證。

齊桓公死後，諸子爭位，內亂不息，齊國漸失霸主地位，大連地區在內嘅遼東成為燕國領地，東周元王元年（公元前475年）春秋時期結束，中國社會進入戰國時代，大連地區嘅經濟社會亦隨之進入戰國紛爭時期。

自戰國時期燕昭王喺遼東設置「遼東郡」以嚟，一直到秦漢時期，大連地區都屬遼東郡轄區。西漢時期大連地區設置「遝氏縣」，三國時期又改稱「東遝縣」。

魏·晉·燕·秦時代
---------

大連地區喺魏晉嗰陣稱三山，喺魏之前係由漢人公孫氏統治嘅遼東。晉指由漢人司馬氏統治嘅西晉，燕指由鮮卑人慕容氏統治嘅前燕，秦指由氐人苻氏統治嘅前秦。

高句麗·唐·遼·金時代
-----------

喺南北朝同埋隋朝統治嗰陣，大連地區一直處於扶餘人高氏統治嘅高句麗時代。唐朝初期，大連地區屬安東都護府積利州嘅轄區。大連地區喺唐朝嗰陣稱三山浦。遼代時大連地區屬東京遼陽府嘅轄區，係漢區，實行漢法。

元·明·清·俄羅斯時代
-----------

大連地區喺明清嗰陣稱三山海口、青泥窪口。1897年，俄國人開建咗呢個城市。當時沙俄設計師揣住法國巴黎嘅城建圖紙，諗喺東方再造就一個以廣場為主嘅城市，於是就嚟到中國大連，同佢起名「達里尼」，意思係遙遠嘅城市，一個遠離莫斯科同埋聖彼得堡嘅地方。

日本時代
----

1905年（明治38年），日本人佔領咗呢個城市，將「達里尼」改成「大連」。日本國關東州大連市，始於明治時代，歷經大正時代，亡於昭和時代。1945年（昭和20年），大連市俾蘇聯控制，1955年（昭和30年），俾中華人民共和國接管至今。

中華人民共和國時代
---------

### 重要事件

* 2011年8月14號，發生咗「大連抗議PX遊行」。
* 2016年6月14號，發生咗「大連的士事件」。
* 2016年8月5號，發生咗「大連華表事件」。

參考
--

1. ↑  〈青銅時代石棚文化萊國人逃亡遼東〉. 原著喺2012年2月4號歸檔. 喺2011年9月10號搵到.
從大觀中路望過去航天奇觀，重可以望到園區入面嘅火箭同宇宙飛船。
荒廢咗嘅航天歡樂世界大門口，喺2015年12月29號影。
 **航天歡樂世界**（粵拼：hong4 tin1 fun1 lok6 sai3 gaai3）
，簡稱**航天奇觀**（hong4 tin1 kei4 gun1），係中國廣東廣州嘅一間冇咗嘅遊樂場，位置喺而家天河區黃村嘅奧體北邊隔籬，1997年10月開業，2011年12月執笠。

史
-

公園喺1996年11月由黃村當地農民自己出錢起，1997年10月起好重試業，同年11月正式開業。開業期間10幾年嚟，佢同深圳嘅世界之窗、廣州嘅世界大觀一齊咁把炮。後嚟因為經營問題，令大多數場館設施缺少維護而逐漸衰落。2011年12月正式停業。

航天奇觀執咗之後，政府將佢納入政府土地，從而變成駕校嘅練習場同倉庫。嗰年規劃重話咗嚿地皮會做文化創意產業。

傳聞
--

2015年聖誕節期間，國規委挂出航天奇觀會用嚟做傳媒用地同文化創意主題公園，以為航天奇觀會重新開返，但實際上，廣東廣播電視台喺2016年1月25號嘅拍賣會以16.75億人民幣嘅成交價買咗嚿地返嚟，將來會打造成影城。

註釋同參考
-----

### 註釋

1. ↑  公園正門上面牌坊嗰堆字係噉寫。

### 參考

1. ↑  广州航天奇观 互聯網檔案館嘅歸檔，歸檔日期2018年6月28號，. 去哪儿网
2. ↑  那些年,廣州人嘅童年樂土!80後必睇! 互聯網檔案館嘅歸檔，歸檔日期2016年3月4號，. 字訊網 （2015-10-12）
3. ↑  14岁航天奇观或3个月后关门谢客 曾接百万游客[*失咗效嘅鏈*] 大洋网 （2011-09-20）
4. ↑  风光一时的航天奇观停业后竟沦为仓库？ 新浪 （2013-06-25）
5. ↑  "航天奇观"将变身艺术传媒园区 鳳凰網 （2015-12-25）
6. ↑  好消息！广州"航天奇观"将"复活"啦 今日頭條 （2015-12-25）
7. ↑  广东广播电视台16亿元夺下航天奇观地块 或建影城 搜狐 （2016-01-25）
**Gene targeting**係遺傳學嘅一種技術，用同源重組(*homologous recombination*) 來改隻内源性基因(*endogenous gene*)。呢種技術可用來刪走一隻基因、拎走外顯子(en:exons) 同埋引入點突變(en:point mutations)。Gene targeting 可以係 permanent 或者係條件性(*conditional*) 嘅。「條件」可以係（例如）隻生物發育/生存中嘅 一段時間，或者限定喺某種組織。搞基因 targeting，要幫每一有關嘅基因整出一特定嘅vector。但係，佢可以用響任一基因，唔使理啲轉錄(transcriptional)活動同埋基因嘅大細。

點做
--

Gene targeting methods vary depending on organism. To target genes in mice a rough outline of the necessary steps is as follows: First, a targeting construct made out of DNA is generated in bacteria. It typically contains part of the gene to be targeted, a reporter gene, and a selectable marker. This construct is then inserted into mouse embryonic stem cells in culture. After cells with the correct insertion have been selected, they can be used to contribute to a mouse's tissue via embryo injection. Finally, chimeric mice where the modified cells made up the reproductive organs are selected for via breeding. After this step the entire body of the mouse is based on the previously selected embryonic stem cell.

同 gene trapping 比
-----------------

Gene trapping is based on random insertion of a trap cassette while gene targeting targets a specific gene. Trap cassettes can be used for many different genes while the flanking homology regions of gene targeting cassettes need to be adapted for each gene. This makes gene trapping more easily amenable for large scale projects than targeting. On the other hand, gene targeting can be used for genes with low transcriptions that would go undetected in a trap screen. Also, the probability of trapping increases with intron size. For gene targeting these compact genes are just as easily altered.

2007年諾貝爾獎
---------

Mario R. Capecchi, Martin J. Evans and Oliver Smithies were declared winners of the 2007 Nobel Prize in Physiology or Medicine for their work on "principles for introducing specific gene modifications in mice by the use of embryonic stem cells", or gene targeting.

參攷
--

1. ↑  
"Press Release: The 2007 Nobel Prize in Physiology or Medicine". 喺2007-10-08搵到.

睇埋
--

* genetics, genetic engineering
* gene knockout, knockout mouse
* gene trapping (random gene knockout technique)
* gene knockdown (reduction not removal of a gene product)
* Mus musculus (house mouse; common model organism)
* Toll-like receptor (example of a gene targeted for analysis)

連出去
---

* guide to gene targeting by the University of California, San Diego
* outline of gene targeting by the University of Michigan
* gene targeting diagram & summary by Heydari lab, Wayne State University
洲頭咀反租地抗英鬥爭嘅紀念浮雕
 **洲頭咀反租地抗英鬥爭紀念碑**（粵拼：zau1 tau4 zeoi2 faan2 zou1 dei6 kong3 jing1 dau3 zang1 gei3 nim6 bei1）
係中國廣東省廣州市嘅一個愛國主義教育基地，喺海珠區濱江西路嘅洲頭咀，南美大酒店嘅隔籬。

主要紀念對象
------

呢嚿紀念碑係用嚟畀廣州市民記得喺1847年5月15號——17號發生咗嘅呢單歷史事件。

### 事件

1847年5月15—17號，英國侵略者喺清政府嘅縱容之下就派人嚟咗河南嘅洲頭咀大部分地區嚟插旗劃界，佢哋就係用「租地」嘅名義夾硬嚟控制成個廣州。而河南入面卌八個鄉嘅鄉民收到水之後都好嬲，即刻派代表過去瑤頭雙洲書院嗰度傾點搞武裝隊嚟對付啲英國佬。嗰時重向成個廣東省嘅紳士、外國駐廣州官商、地方當局、同埋英國領事館發咗好多本文書嚟話畀啲人知英國佬係點嚟搞搞震嘅，甚至抗議當局點解唔理民眾嘅感受嚟夾硬俾啲英國佬搞搞震，希望成個廣東省嘅紳民都可以出手嚟保護自己嘅家園，甚至重嗌咗廣州北邊嘅東平同昇平兩社嘅學派嚟撐佢。佢哋重警告如果啲英國軍隊夠膽繼續夾硬霸落去嘅，河南民眾實會還擊，打到英國佬死到連渣都冇得凈。就喺1847年5月20號，廣東省各個鄉民3000幾人一齊過河到十三行嘅行商會所搞咗單大規模嘅抗議遊行。

而呢單保衛家園嘅正義鬥爭就搞到英國佬好似打三元里嗰場仗噉，逼住唔要租地話走佬。而河南啲人就贏咗呢場仗，為中國人民近代反抗帝國主義侵略嘅歷史入面寫出咗新嘅一頁。

史
-

喺1987年5月15號（呢單事件發生咗之後嘅140周年嗰日），海珠區人民政府就喺而家洲頭咀嗰度起咗嚿抗英紀念雕塑出嚟。到咗2002年嗰時由於政府話要整闊將成條濱江路兼延長到而家嘅廣州大道嗰頭嘅關係先至將嚿紀念碑拆咗，但係到咗2007年5月15號，廣州市人民政府喺反租地抗英鬥爭160週年嗰日為咗弘揚愛國主義精神嘅關係，先至決定喺洲頭咀附近重新起返嚿紀念碑出嚟。而呢嚿紀念碑喺2008年5月份先至起好。

裝飾
--

呢嚿紀念碑嘅樣係一嚿嗌《南溆風華》嘅抗英紀念浮雕。佔地大概100平方米，有差唔多15米闊同埋差唔多6米高到，喺仿紅米石基座度重鑲咗18幅同洲頭咀群眾抗英鬥爭嘅過程嘅描金浮雕畫出嚟。

攷
-

|  |  |
| --- | --- |
|  | 維基同享有多媒體嘅嘢：**ZauTauZeoi Anti-UK Struggle Memorial Monument** |

* 洲头咀见证千年海上丝绸之路 广州日报 2011-03-11 W3版
* 洲头咀青史青痕 海珠区文联
* 广州近代史迹（新补伍汉持墓照片及11处史迹） 磨房
**活摘器官**本身解由在生（活）嘅動物（包括人類）度攞走（摘）器官，跟着唔補翻功能正常嘅（機械或生物）代替品。由於約定俗成，該辭罪惡意味濃厚，往往令人聯想起（典型支持及施害者）中國共產黨同（典型反對及受害者）法輪大法學員。雖然「活摘」唔見於傳統廣府話，但係「活摘器官」已經成為徂當中嘅流行術語。

人類
--

### 醫學

活摘器官可以係人體器官移植過程嘅一部分，亦可能係為徂治病或防病而做嘅；變性及整形等都係原因。根據主流嘅現代醫學道德標準，只可以對唔收錢嘅自願者活摘器官，而且目標器官，一定要係喺手術成功嘅情況之下，其主人無徂都唔會死嗰尐，亦幾乎必須全程麻醉。

於公元廿世紀末，中共開始頻繁恁由唔情願者度活摘器官；視乎需要，會偷走或搶走幾乎任何器官，再移植畀其他人，而且多數攞命；有好多法輪功修煉者受害。法輪功團體及其相關傳媒從此一直對中共口誅筆伐，希望制止呢種暴行以及對渠算賬；爾個名詞因此變得普及。

另外，如今世界各地都有人體器官販賣個黑市生意，渠等喺大陸傍東南亞運作得尤其猖獗。相比起由死人身上摘取，靠活摘得來嗰啲器官，喺數量傍時機上皆容易把握得多，而且保證到其於移植時十分新鮮，因此大行其道，縱使無論在德定係在法，活摘器官均更罪孽深重。

### 其他

活摘器官係古今中外常見嘅酷刑手段、宗教儀式傍某尐行業嘅入職要求。最常用個男性閹割（割走全部睾丸）傍女性閹割（割走部份陰蒂）方式，亦算係活摘器官。
**第三次世界大戰**係繼第二次世界大戰之後嘅下一次世界大戰同全球性衝突，到而家重未爆發。但成日見於政治論題、文學想像、遊戲同民眾茶餘飯後嘅話題。

歷史
--

最早嘅「第三次世界大戰」理念源自1950年代產生嘅冷戰思維。第二次世界大戰之後，世界形成嘅冷戰局面——北大西洋公約組織同華沙公約組織兩大軍事組織開始擴大自己嘅勢力，美蘇兩國更加引發軍備競賽，建立足以「毀滅全球」嘅核武。「第三次世界大戰」呢個講法開始唔停咁出現響唔同國家領袖間嘅公報入面。

隨住2001年九一一事件，美國開始覺得恐怖主義先至可能係目前21世紀所面臨最頻繁嘅威脅——冇固定國界同打擊對象嘅戰爭。

坊間睇法
----

響坊間，通常有好多唔同嘅戰爭爆發原因，陣營亦都唔同。平民亦相信原子彈會有用，而且戰爭重可能蔓延去到太空。戰爭爆發原因有例如俄國、日本再起，中國崛起、中東同西方開戰、北韓越嚟越強等。

好多遊戲都以第三次世界大戰為基礎，指出新興勢力點樣稱霸全球。

戰爭方式
----

第三次世界大戰嘅戰爭方式有唔同睇法，包括：

* 核戰
* 反恐戰
* 太空戰爭
* 網絡戰爭
* 經濟金融戰爭
* 高科技兵器戰爭
* 內戰
* 民族戰爭
* 石油戰爭（資源掠奪戰爭）
* 外交戰

而家全球潛在引發危機嘅地區
-------------

目前全球潛在引發危機嘅地區（紅色）
* 朝鮮半島
* 中東地區
* 伊朗同沙特阿拉伯
* 哈馬斯、真主黨、黎巴嫩同埋敘利亞同以色列
* 利比亞（2011年利比亞內戰）
* 印度同巴基斯坦
* 台灣海峽
* 南中國海
* 巴爾幹半島
* 塞浦路斯
* 西藏同新疆
* 帝汶島
* 非洲中部
* 塞爾維亞、北馬其頓同阿爾巴尼亞、科索沃
* 南高加索
* 車臣同埋印古什同俄羅斯
* 格魯吉亞同俄羅斯、阿布哈茲同埋南奧塞梯
* 釣魚島（又叫釣魚台）

睇埋
--

* 冷戰
* 第一次世界大戰
* 第二次世界大戰
* 世界末日鐘

參考
--

1. ↑  〈以第三次世界大戰為基礎的遊戲，烽火家園〉. 原著喺2011年12月15號歸檔. 喺2011年12月10號搵到.
2. ↑  〈南北韓衝突「第三次世界大戰」預言再起〉. 原著喺2010年12月3號歸檔. 喺2011年12月10號搵到.
3. ↑  英國軍事家指出第三次世界大戰將於以色列及伊朗爆發

出面網頁
----

* 人民網關於第三次世界大戰的漫畫
* "第三次世界大战"进入热战
* 
* 美國專家預測"第三次世界大战"

**世界大戰**| **上次**：第二次世界大戰1939年-1945年 | **呢次**：第三次世界大戰未爆發 | **下次**：第四次世界大戰未爆發 |
**喜靈洲**（英文：**Hei Ling Chau**或者**Hayling Chau**），原名**尼姑洲**（**Niku Chau**），係香港一島。今日島上多數係監獄同戒毒所。

史
-

尼姑洲原有三族人，分別係林氏、曾氏同吳氏，都係19世紀末搬入。

1950年，香港政府想將佢個島變成專收留痲瘋病人，所以將原本十個屋企，成百人村民搬到大白、拾塱同長洲。因為無咗村民，只留低遺蹟。

1951年，國際痲瘋救濟會香港分會，會醫Neil Duncan Fraser喺島上開咗痲瘋病院，起石磚屋。重將個島改名叫**喜靈洲**，所個病院叫喜靈洲痲瘋病院。1960年代，最多收過540人。因為大家都怕痲瘋病，無乜其他人會上島。

1974年，痲瘋經已受到控制，唔係流行病，所以執咗痲瘋病院，將病人搬晒去荔枝角醫院。無耐個島就畀懲敎署接手。

1980年代，香港唔少島，包括尼姑洲，都用來收留來自越南嘅非法入境者，等佢遺返越南。

1987年，有位叫鮑嘉天嘅神父喺島上面發現新品種蜥蜴，之後命名做鮑氏雙足蜥。

2004年，香港政府想喺島度起座超級監獄，因涉及填海計劃，畀人反對而擱置。

家下島只用來監獄同戒毒所，分別係喜靈洲懲教所、勵新懲教所同喜靈洲戒毒所。而島外有避風塘，畀漁民避打風。

由鳳凰徑第十二段眺望喜靈洲，左邊係萬角咀，右邊係梅窩至水井灣一帶嘅山丘。

註
-

1. ↑  "CULTURAL Heritage Impact Assessment".

座標: 22°15′9″N 114°2′25″E﻿ / ﻿22.25250°N 114.04028°E﻿ / 22.25250; 114.04028
**地球物理暨氣象局**（粵拼：dei6 kau4 mat6 lei5 kei3 hei3 jeung6 guk6，葡萄牙文：Direcção dos **S**erviços **M**eteorológicos e **G**eofísicos，縮寫係**SMG**，簡稱**澳門氣象局**或者**氣象局**（只限澳門）；以前叫**地球物理暨氣象台**（簡稱**氣象台**），係澳門特別行政區政府屬下嘅局級部門，隸屬澳門運輸工務司。氣象局負責澳門氣象觀測、地震、空氣成分同質量監察等工作，負責向公眾同私人實體發出氣象方面警告。佢屬於世界氣象組織、亞太經濟暨社會委員會屬下嘅颱風委員會同珠江三角洲氣象服務組成員。

總部
--

澳門氣象局總部喺大潭山東部，佔地超過三千平方公尺，樓高三層，大樓西側有一座高四十公尺嘅氣象雷達塔。

職責
--

* 保持同發展監察系統以及資訊體系，專門負責向公共同私人實體發出氣象方面嘅惡劣天氣通告
* 促進並負責有關研究同人員嘅培訓
* 向澳門特別行政區同國際上嘅社會經濟參與人提供服務；
* 促進國際關係同合作關係之發展。

監測站
---

### 氣温監測站

* 大潭山
* 九澳
* 路環
* 澳門大學
* 東亞運站
* 大炮台山
* 紀念孫中山市政公園
* 海事博物館
* 外港碼頭

工作範圍
----

### 氣象服務

氣象中心每日24小時工作，向公眾發放最新天氣消息，包括最高同最低氣溫、分區氣溫、相對濕度、降雨量、潮汐資料、紫外線指數、風速、氣壓等資訊。同時，亦會預測未來7日天氣概況。有惡劣天氣嗰時，會因應情況而發出唔同嘅天氣警告信號，提醒市民做好相應措施。

### 航空氣象

航空氣象中心喺澳門國際機場，專責為機場有關用戶提供24小時氣象服務。

### 地震監察

氣象局會監察澳門附近地方有無地震。

歷任負責人
-----

### 主權移交前

### 主權移交後

1. 馮瑞權（首任局長，1999年12月20號－2017年8月24號）
2. 梁嘉靜（原副局長，馮瑞權辭職後暫代局長，2017年8月25號－2017年9月19號）
3. 譚偉文（兼任環境保護局局長，2017年9月20號－2018年9月19號）
4. 鄧耀民（代局長，原氣象處代處長及代副局長，2018年9月20號－2019年3月19號）
5. 梁永權（2019年3月20號－）

參考
--

* 地球物理暨氣象局 （繁體中文 - 香港） （葡萄牙文） （英文）
| How to read a taxoboxHow to read a taxobox**咖啡蘭** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 天門冬目 Asparagales |
|
|
|
|
|
|
|
|
| 科 | 蘭科 Orchidaceae |
|
|
| 族 (*tribus*): | 顎蘭屬 Maxillarieae |
| 亞族 (*Subtribus*): | 顎蘭亞屬 Maxillariinae |
|
| 屬 | 顎蘭屬 *Maxillaria* |
|
|
|
|
|
|
|
| 種 | **咖啡蘭 *M. tenuifolia*** |
|

 |
|
| 二元學名 |
| ***Maxillaria tenuifolia***Lindl. |
|
|
|
|
|
|
|
|
|
|
|
|
|
|
| 別名 |
| *Maxillaria gracilifolia* Kraenzl. |

**咖啡蘭**（粵拼：gaa3 fe1 laan4；學名：*Maxillaria tenuifolia*）；又叫**細葉腋唇蘭**（sai3 jip6 jik6 seon4 laan4）或**細葉顎唇蘭**（sai3 jip6 ngok6 seon4 laan4）；佢係蘭科顎蘭屬嘅長年生附生常綠草本植物，原產地喺北美洲近中美洲一帶，而家喺墨西哥、危地馬拉、薩爾瓦多、洪都拉斯同哥斯達黎加嘅海拔＜1500m嘅森林入面先至搵到佢。呢樖嘢係一樖香草。

形態
--

呢樖嘢嘅假鱗莖好似個橢圓形噉，上邊生住1嚿綠色嘅葉，好似條線噉。而佢嘅花方面，花梗就喺鱗莖嘅基部嗰度生出嚟，而且一次生1朵。佢嘅花瓣同萼片都係紫红色，而唇瓣色差唔多係白色，有些小紫色嘅斑響度。佢一般喺春天嗰時開花，花味就好似啲牛奶咁香。

適應環境
----

呢種植物鍾意喺高溫、高濕同夠嗮陽光嘅環境嗰度生，雖佢唔禁（kam1）凍，但佢稍微禁（kam1）小小旱。

用途
--

呢樖嘢成日俾人攞嚟做盆景植物或綠籬植物。

出面網頁
----

* 維基同享中有關咖啡蘭嘅同享資源
* Maxillaria tenuifolia Lindl. 腋唇兰 中国自然标本馆
* 细叶腋唇兰的栽培要点 农苗网
* 细叶颚唇兰 兰科植物资料中心
* 细叶颚唇兰图片 花语艺花卉网
**吳孟達**（**Ng Mang Tat**，1952年1月2號—2021年2月27號）係香港影視演員，因為成日同周星馳合作演出而為人所熟悉。

生平
--

吳孟達喺福建廈門出世，五歲移居香港，1970年代投考無綫電視藝員培訓班，同期考入嘅重有周潤發同導演林嶺東，以排第五名嘅成績畢業。吳孟達響1975年就經已響無綫電視做配角，拍過無數電視劇，不過一直都冇乜人氣。佢最早嘅演出係《民間傳奇》系列，至1979年佢響《楚留香傳奇》飾演「胡鐵花」，就開始受到注意。

吳孟達講過吓佢啱啱出道嗰陣嘅情形。嗰陣爛賭，到1980年唔單止爭人30萬蚊賭債，重俾無綫雪起，搞到佢想自殺。後來佢修心養性，重新努力，好好研究演技，終於成功爬返起身，重還晒冚嘭唥債。佢唔單止重新喺電視熒幕出現，1981年仲參演咗生平第一部電影《執法者》。

1989年佢同周星馳拍攝《他來自江湖》之後大受歡迎，佢就噉開始紅。日後佢轉戰影壇，拍嘅戲，都幾乎清一色由周星馳主演。佢喺1990年開始進軍電影界，嗰年佢就憑周星馳主演嘅《賭聖》獲提名嗰年香港電影金像獎最佳男配角，到1991年佢終於憑《天若有情》，榮獲金像獎最佳男配角獎。

吳孟達喺電影生涯幾十年，實際上都冇一部係自己領銜主演。但相對其他配角演員，吳孟達就係少數靠演配角而走紅海內外嘅演員。佢參演過嘅唔少電影入面，最為人熟悉嘅都係周星馳電影：《賭聖》、《逃學威龍》、《鹿鼎記》、《審死官》、《逃學威龍2》、《破壞之王》、《九品芝麻官之白面包青天》、《百變星君》、《食神》、《少林足球》等等。其中1990年上演嘅《賭聖》票房勁收四千萬，破咗歷來港產片票房紀錄。1992年周星馳主演嘅五部戲包辦嗰年度票房榜頭五位，其中三部都有吳孟達份。到2001年佢參演嘅《少林足球》再破歷來港產片票房紀錄，收六千幾萬。多年來吳孟達同周星馳合作無間，使到連海峽兩岸一提起吳孟達，亦都會聯想起周星馳，稱之為「搞笑男二號」。

九十年代尾港產片市道不景，吳孟達喺港產片演出大為減少，主要仍然喺周星馳電影亮相。呢段期間佢喺大陸同台灣不斷接演劇集，比較成功嘅係台劇《白色巨塔》同埋大陸戲《流浪地球》。

2021年2月27號因肝癌病逝，之後佢嘅骨灰運咗去馬來西亞新山安葬。

### 信仰

吳孟達廿幾歲已經係佛教徒，亦都信觀音菩薩、關聖帝君、呂祖師、黃大仙咁多神佛。2015年之後唔知幾時改信基督教，喪禮用基督教儀式舉行。

作品
--

### 連續劇

* 蓋世仁俠
* 我來自江湖
* 新安家族
* 白色巨塔
* 辣爸俏媽
* 新楚留香

### 網絡電視劇

* 2017年：反黑 飾 豬油

### 電影

* 逃學威龍
* 逃學威龍2
* 破壞之王4
* 白面包青天3
* 食神
* 喜劇之王2
* 天若有情
* 笑林小子之新烏龍院
* 行運一條龍
* 少林足球
* 賭聖
* 賭俠
* 新烏龍院1
* 新烏龍院2
* 與龍共舞
* 九品芝麻官
* 敗豪
* 臭屁文
* 賭神
* 濟公
* 整蠱專家
* 絕代雙嬌
* 賭俠2
* 流浪地球
* 五億探長雷洛傳
* 都市情緣
* 蠟筆小小生
* 水滸笑傳
* 娛樂之王
* 武狀元蘇乞兒

參考
--

1. ↑  〈出生年份眾說紛紜 田啟文解開吳孟達真實年齡之謎〉. 《明報OL》.
2. ↑  〈影壇中的「搞笑男二號」，誰還記得他？〉. kknews.cc 每日頭條. 2017-12-06. 喺2021-03-10搵到.`{{cite web}}`: CS1 maint: url-status (link)
3. ↑  黃梓桓 (2021-02-27). 〈吳孟達入院多時終不敵肝癌逝世　終年70歲〉. 香港01. 喺2021-02-27搵到.

出面網頁
----

* 吳孟達喺互聯網電影資料庫嘅資料（英文）
* 吳孟達喺香港影庫嘅資料（繁體中文 - 香港）
* 吳孟達嘅新浪微博（需要註冊）

| * 睇
* 傾
* 改
香港電影金像獎最佳男配角 |
| --- |
| 
沈威 (1985) ·
孟海 (1986) ·
秦沛 (1987) ·
梁朝偉 (1988) ·
張學友 (1989) ·
梁朝偉 (1990) ·
吳孟達 (1991) ·
關海山 (1992) ·
廖啓智 (1993) ·
秦沛 (1994) ·
陳小春 (1995) ·
羅家英 (1996) ·
曾志偉 (1997) ·
姜文 (1998) ·
譚耀文 (1999) ·
狄龍 (2000) ·
吳鎮宇 (2001) ·
黃一飛 (2002) ·
黃秋生 (2003) ·
梁家輝 (2004) ·
元華 (2005) ·
黃秋生 (2006) ·
吳澋滔 (2007) ·
劉德華 (2008) ·
廖啓智 (2009) ·
謝霆鋒 (2010) ·
泰迪羅賓 (2011) ·
盧海鵬 (2012) ·
鄭中基 (2013) ·
張晉 (2014) ·
曾江 (2015) ·
白只 (2016) ·
曾志偉 (2017) ·
姜皓文 (2018) ·
袁富華 (2019) ·
張達明 (2020)
 |


|  |  |
| --- | --- |
| 權威控制 | 
* VIAF: 85102168
* ISNI: 0000 0001 1772 9525
* SUDOC: 076938565
* BNF: cb14557982z（資料）
* NKC: pna2006338101
* BNE: XX4692463

 |